text:
MOKAPO 24
Eloko moko te ekoki “kokabola biso na bolingo ya Nzambe”
1. Wapi likanisi oyo bato mingi, ezala mpe baklisto mosusu ya solo, bandimaka te?
YEHOVA NZAMBE alingaka yo mpenza? Bato mingi bandimaka ete Nzambe alingi mokili mobimba, ndenge Yoane 3:16 elobi. Bato yango bakanisaka mpenza boye: ‘Nzambe akokoka kolinga moto lokola ngai te.’ Ata baklisto ya solo bakoki na bantango mosusu kondima te ete Nzambe alingaka mpenza bango. Mobali moko, oyo alɛmbaki nzoto, alobaki ete: “Ezalaka mpasi mpenza nandima ete Nzambe akanisaka ngai ata moke.” Ekómelaka mpe yo omiyoka bongo?
2, 3. Nani oyo alingi tóndima ete tozalaka na valɛrɛ te na miso ya Yehova to Yehova akoki kolinga biso te, mpe ndenge nini tokoki kolongola likanisi yango?
2 Satana azali kosala nyonso mpo na kondimisa biso ete Yehova alingaka biso te mpe tozalaka na valɛrɛ na miso na ye te. Mbala mingi Satana asalelaka lofundo mpe lolendo oyo bato bazalaka na yango mpo na kobenda bango epai na ye. (2 Bakolinti 11:3) Kasi asepelaka mpe mingi kosala ete baoyo bakoki bango moko komibatela te bákanisa ete bazali na ntina moko te. (Yoane 7:47-49; 8:13, 44) Azali mpenza kosala bongo na “mikolo ya nsuka” oyo ya ndenge mosusu. Lelo bato mingi bazali kokola na kati ya mabota oyo “bolingo ya libota” ezali te. Basusu bakutanaka mikolo nyonso na bato ya matata, ya moimi mpe ya motó makasi. (2 Timote 3:1-5) Bato yango bakanisaka ntango mosusu ete bazali na ntina te to moto moko te akoki kolinga bango mpo banda bambula mingi banyokwami, basaleli bango mabe kaka mpo bazali bato ya loposo mosusu, to bayini bango.
3 Soki yo mpe okanisaka bongo, kolɛmba nzoto te. Ekómelaka mingi kati na biso tómitalela na ndenge oyo ebongi te. Kasi kobosana te, ntina ya Liloba ya Nzambe ezali ya “kosembola makambo” mpe “kokweisa biloko oyo epikamá makasi.” (2 Timote 3:16; 2 Bakolinti 10:4) Biblia elobi ete: “Tokondimisa mitema na biso liboso na ye na likambo nyonso oyo mitema na biso ezali kokweisa biso na yango, mpamba te Nzambe azali monene koleka mitema na biso mpe ayebi makambo nyonso.” (1 Yoane 3:19, 20) Tótalela ndenge minei oyo Makomami esalisaka biso na ‘kondimisa mitema na biso’ ete Yehova alingi biso.
Ozalaka na valɛrɛ na miso ya Yehova
4, 5. Ndenge nini ndakisa ya bakɛngɛli-mboka oyo Yesu apesaki emonisi ete tozali na valɛrɛ na miso ya Yehova?
4 Ya liboso, Biblia ezali koteya polele ete Nzambe amonaka mosaleli na ye mokomoko na valɛrɛ. Na ndakisa, Yesu alobaki ete: “Batɛkaka te bakɛngɛli-mboka mibale na mbongo moko ya ebende ya motuya moke? Nzokande moko te na yango ekokwea na nse kozanga ete Tata na bino ayeba. Kasi nsuki mpenza ya motó na bino etángami yango nyonso. Na yango bóbanga te: Bino boleki bakɛngɛli-mboka ebele na motuya.” (Matai 10:29-31) Tótalela sikoyo ntina ya maloba oyo epai na bayoki ya Yesu na ntango wana.
5 Mbala mosusu tokoki komituna mpo na nini moto akosomba mokɛngɛli-mboka moko. Na ntango ya Yesu, na bandɛkɛ nyonso ya kolya oyo bazalaki kotɛka, mokɛngɛli-mboka nde ezalaki na ntalo oyo eleki moke. Na mbongo moko ya ebende ya motuya moke, moto akokaki kosomba bakɛngɛli-mboka mibale. Kasi na nsima Yesu alobaki ete soki moto azali na mbongo ya ebende mibale, azalaki kosomba bakɛngɛli-mboka minei te, kasi mitano. Ndɛkɛ ya mitano oyo babakiseli ye etalelamaki lokola nde ezali na valɛrɛ moko te. Mbala mosusu bandɛkɛ yango ezalaki na valɛrɛ te na miso ya bato, kasi ndenge nini Mozalisi azalaki kotalela yango? Yesu alobaki ete: “Nzambe abosanaka ata moko na yango te [ata oyo epesami ofele].” (Luka 12:6, 7) Sikoyo tobandi kosimba liteya ya Yesu. Soki Yehova azwaka mokɛngɛli-mboka moko na valɛrɛ bongo, moto asengeli mpenza kozala na valɛrɛ mingi koleka! Ndenge Yesu amonisaki, Yehova ayebi makambo na biso nyonso. Atángaka ata nsuki nyonso ya mitó na biso!
6. Mpo na nini tondimi mpenza ete Yesu azalaki koloba likambo ya solo ntango alobaki ete nsuki ya mitó na biso etángami?
6 Nsuki na biso etángamá? Bato mosusu bakoki kokanisa ete awa Yesu azalaki koloba likambo ya solo mpenza te. Kanisá mwa moke elikya ya lisekwa. Yehova asengeli mpenza koyeba biso malamumalamu mpo akoka kosala biso lisusu! Atalelaka biso na valɛrɛ mingi mpenza, yango wana abosanaka te likambo mokomoko ya nzoto na biso, ezala code génétique na biso mpe makambo oyo bɔɔngɔ na biso ebombá mpe makambo oyo tokutaná na yango na boumeli ya bambula nyonso ya bomoi na biso. * Kotánga nsuki ya mitó na biso, oyo mbala mingi ezalaka soki 100 000, ezali mpenza mpasi te soki tokokanisi yango na nyonso wana.
Yehova amonaka nini na motema na biso?
7, 8. (a) Bizaleli nini oyo Yehova asepelaka mingi komona ntango atalatalaka mitema ya bato? (b) Wapi ndambo ya misala oyo tosalaka oyo Yehova atalelaka na motuya mingi?
7 Ya mibale, Biblia eyebisi biso eloko oyo Yehova atalaka na motuya epai na basaleli na ye. Na mokuse, asepelaka mingi na bizaleli na biso ya malamu mpe na milende tosalaka. Mokonzi Davidi ayebisaki mwana na ye Salomo ete: “[Yehova] akotalatala mitema nyonso mpe akososola makanisi mpe mikano nyonso.” (1 Ntango 28:9) Ntango Nzambe atalatalaka na kati ya mitema ya bamiliare ya bato na mokili oyo etondi na mobulu mpe koyinana, asepelaka mpenza soki akuti motema moko oyo elingaka kimya, solo mpe boyengebene! Nzambe asalaka nini soki amoni motema moko oyo elingaka ye mpenza, oyo elukaka koyeba ye malamu mpe kopesa bato mosusu boyebi yango? Yehova ayebisi biso ete atyaka likebi na bato oyo bayebisaka basusu makambo na ye. Kutu azali na “buku ya kokanisama” mpo na ‘baoyo [nyonso] bazali kobanga ye mpe kokanisa nkombo na ye.’ (Malaki 3:16) Bizaleli ya ndenge yango ezali na motuya mingi na miso na ye.
8 Wapi ndambo ya misala ya malamu oyo Yehova atalelaka na motuya mingi? Kati na yango tokoki kotánga milende oyo tosalaka mpo na komekola Mwana na ye Yesu Klisto. (1 Petelo 2:21) Mosala moko ya ntina mingi oyo Nzambe amonaka na motuya mpenza ezali mosala ya kopalanganisa nsango malamu ya Bokonzi na ye. Na Baloma 10:15, totángi boye: “Oyo nde kitoko makolo ya baoyo bazali kosakola nsango malamu ya makambo ya malamu!” Mbala mosusu tokoki kokanisa te kotalela kaka makolo na biso oyo ete ezali “kitoko.” Kasi awa makolo ezali komonisa nde milende oyo basaleli ya Yehova basalaka mpo na kosakola nsango malamu. Milende wana nyonso ezali kitoko mpe na motuya mingi na miso na ye.
9, 10. (a) Ndenge nini toyebi ete Yehova apesaka motuya mingi na koyika mpiko oyo toyikaka ntango tokutani na mikakatano? (b) Wapi makambo mabe oyo Yehova akaniselaka te basaleli na ye ya sembo?
9 Yehova atalelaka mpe ezaleli na biso ya koyika mpiko na motuya mingi. (Matai 24:13) Kobosana te, Satana alingi oboya Yehova. Mokolo nyonso oyo otikalaka sembo epai ya Yehova, opesaka Yehova likoki ya kozongisa monɔkɔ na matumoli ya Satana. (Masese 27:11) Nzokande, koyika mpiko ezalaka likambo ya pɛtɛɛ te. Mikakatano ya bokolɔngɔnɔ ya nzoto, kozanga mbongo, kotungisama na makanisi, mpe mikakatano mosusu ekoki kokómisa mokolo mokomoko komekama mpo na biso. Soki makambo tozalaki kozela esalemi noki te, tokoki kolɛmba nzoto. (Masese 13:12) Koyika mpiko na mikakatano ya ndenge wana ezali lisusu na motuya koleka na miso ya Yehova. Ezali mpo na ntina yango nde Mokonzi Davidi asɛngaki Yehova abomba mai ya miso na ye na “molangi,” mpe abakisaki na kondima mpenza ete: “Yango ekomami na mokanda na yo te?” (Nzembo 56:8) Ɛɛ, Yehova abosanaka te mai ya miso nyonso mpe mpasi nyonso oyo toyikelaka mpiko mpo na kotikala sembo epai na ye. Yango mpe ezali na motuya mingi na miso na ye.
Yehova atalelaka na motuya mingi mpiko oyo toyikaka ntango tozali na komekama
10 Motema oyo ezali komikweisa ekoki koboya kondima makambo wana nyonso oyo emonisi polele motuya na biso na miso ya Nzambe. Ekoki koyebisaka yo ntango nyonso: ‘Kasi bato mingi bazali bandakisa malamu koleka yo. Yehova asengeli mpenza koyoka mawa soki akokanisi yo na bango!’ Yehova akokanisaka bato te; azalaka mpe na makambo makasimakasi te. (Bagalatia 6:4) Asalelaka bososoli ya mozindo wana azali kotala mitema na biso, mpe apesaka motuya mingi na makambo malamu oyo amonaka kuna, ata soki ezali moke mpenza.
Yehova aponaka makambo ya malamu mpe atikaka oyo ya mabe
11. Lolenge oyo Yehova atalelaki likambo ya Abiya eteyi biso nini mpo na ye?
11 Ya misato, ntango Yehova atalatalaka mitema na biso, alukaka na likebi mpenza makambo ya malamu. Na ndakisa, ntango azwaki ekateli ete libota ya Mokonzi Yelobama oyo emipesaki na lipɛngwi ekobomama nyɛɛ, apesaki etinda ete Abiya, moko ya bana mibali ya mokonzi yango, akundama na lokumu. Mpo na nini? “Kati na ye likambo ya kosepelisa [Yehova] Nzambe ya Yisalaele emonani.” (1 Mikonzi 14:1, 10-13) Ezali lokola Yehova ayungolaki makambo oyo ezalaki na motema ya elenge mobali yango mpe amonaki “likambo ya kosepelisa.” Ata soki likambo ya malamu yango ezalaki moke ndenge nini, Yehova asepelaki bálobela yango na Liloba na ye. Kutu apesaki mbano mpo na yango na ndenge amoniselaki elenge yango motema mawa, atako azalaki na libota ya bapɛngwi.
12, 13. (a) Ndenge nini likambo ya Yosafata emonisi ete ata ntango tosali lisumu, Yehova alukaka malamu oyo ezali na kati na biso? (b) Na oyo etali misala mpe bizaleli malamu na biso, ndenge nini Yehova asalaka lokola Tata oyo alingaka bana na ye mingi?
12 Ndakisa mosusu ya malamu koleka ezali ya Mokonzi Yosafata. Ntango mokonzi yango asalaki likambo moko ya bozoba, mosakoli ya Yehova ayebisaki ye boye: “Yango wana, nkanda euti na [Yehova] ekweli yo.” Wana ezalaki likambo ya lisɛki te. Kasi nsango ya Yehova esukaki bongo te. Mosakoli abakisi boye: “Kasi makambo malamu mamonani epai na yo.” (2 Ntango 19:1-3) Na yango, nkanda ya sembo oyo Yehova ayokaki epekisaki ye te amona makambo malamu oyo ezalaki epai ya Yosafata. Akeseni mpenza na biso bato ya kozanga kokoka! Soki moto moko asilikisi biso, mbala mingi tomonaka lisusu makambo na ye ya malamu te. Mpe ntango tosali lisumu, mawa, nsɔni, mpe ngambo esalaka ntango mosusu ete tóbosana makambo na biso ya malamu. Nzokande, tóbosana te, soki tobongoli motema mpe tosali makasi ete tózongela masumu na biso te, Yehova akolimbisa biso.
13 Wana Yehova azali koyungola makambo oyo ezali na motema na yo, abwakaka masumu pembeni, ndenge kaka moluki-wolo abwakaka mwa mabanga mikemike oyo ezangi ntina. Asalaka nini na bizaleli mpe misala malamu na yo? Yango ezali lokola “mwa mabanga ya wolo” oyo abombaka! Osilá komona ndenge baboti oyo balingaka bana na bango mingi babombaka mayemi to badevuare na bango ya kelasi, mbala mosusu bambula ebele wana bana bango moko babosaná yango? Yehova azali Tata oyo alingaka bana na ye koleka. Soki totikali kaka sembo epai na ye, akobosana soki moke te misala mpe bizaleli malamu na biso. Kutu, soki abosani yango, ekozala mpo na ye lokola azangi boyengebene, nzokande azangaka boyengebene soki moke te. (Baebele 6:10) Atalaka mpe biso na ndenge mosusu.
14, 15. (a) Mpo na nini kozanga kokoka na biso epekisaka Yehova te komona makambo malamu na biso? Pesá ndakisa. (b) Yehova akosala nini na makambo malamu oyo amonaka epai na biso, mpe ndenge nini atalelaka basaleli na ye ya sembo?
14 Miso ya Yehova etalaka kaka te kozanga kokoka na biso, kasi emonaka mpe makoki oyo tozali na yango. Na ndakisa: Bato oyo balingaka mayemi to bikeko ya kokembisa ndako babomaka nzoto kaka mpo na kobongisa mayemi to bikeko oyo ebebi. Na ndakisa, ntango moto moko abɛtaki masasi na liyemi moko ya Léonard de Vinci oyo ezali na National Gallery na Londres, oyo ntalo na yango ezali dolare milio 30, moto moko te alobaki ete lokola liyemi yango ebebi, esengeli kobwaka yango. Babandaki nokinoki kobongisa liyemi wana kitoko oyo eumeli mbula soki 500. Mpo na nini? Mpamba te ezali na motuya mingi na miso ya bato oyo balingaka misala ya ntɔki. Yo oleki mpenza eloko nyonso oyo bayemi na bakrɛyo ndenge na ndenge na motuya, boye te? Ɛɛ, na miso ya Nzambe oleki mpenza na motuya, ata soki ezaleli ya kozanga kokoka oyo ozwá ebebisi yo ndenge nini. (Nzembo 72:12-14) Yehova Nzambe, Mozalisi ya mayele mingi oyo asalaki bato, akosala nyonso oyo esengeli mpo na kozongisela baoyo nyonso bazalaka na botɔndi mpo na bolingo na ye ezaleli ya kokoka.
15 Ɛɛ, Yehova amonaka malamu oyo ezali na kati na biso, oyo biso moko ntango mosusu tomonaka te. Mpe wana tozali kosalela ye, akosala ete malamu yango ekola kino tokokóma bato ya kokoka. Ata soki mokili ya Satana enyokoli biso ndenge nini, Yehova atalelaka basaleli na ye ya sembo ete bazali kitoko.
Yehova amonisaka bolingo na ye na misala
16. Wapi elembeteli oyo eleki monene oyo emonisi ete Yehova alingaka biso, mpe ndenge nini toyebi ete likabo yango epesami mpe mpo na mokomoko na biso?
16 Ya minei, Yehova asalaka makambo mingi mpo na komonisa ete alingaka biso. Na ntembe te, mbeka ya lisiko ya Klisto nde emonisi na nguya nyonso ete Satana abukaka lokuta ntango alobaka ete tozali na valɛrɛ te to moto moko te akoki kolinga biso. Tóbosana soki moke te, liwa ya nsɔmɔ oyo Yesu akufaki likoló ya nzete ya mpasi mpe mpasi makasi mpenza oyo Yehova ayokaki ntango azalaki kotala liwa ya Mwana na ye ya bolingo, ezali elembeteli ete balingaka biso. Likambo ya mawa, bato mingi bandimaka mpenza te ete likabo yango epesamaki mpe mpo na bango. Bamiyokaka ete babongi na yango te. Bato ya ndenge wana bákanisa naino ntoma Paulo, oyo liboso azalaki konyokola bayekoli ya Klisto. Kasi, akomaki na nsima boye: “Mwana ya Nzambe . . . alingaki ngai mpe amikabaki mpo na ngai.”
17. Na nzela ya nini Yehova abendaka biso epai na ye mpe epai ya Mwana na ye?
17 Yehova amoniselaka biso bolingo na ye na ndenge asalisaka mokomoko na biso azwela mbeka ya Klisto litomba. Yesu alobaki ete: “Moto moko akoki koya epai na ngai te soki Tata, oyo atindaki ngai, abendi ye te.” (Yoane 6:44) Ɛɛ, Yehova ye moko abendaka biso epai ya Mwana na ye mpe apesaka biso elikya ya bomoi ya seko. Ndenge nini? Na nzela ya mosala ya kosakola oyo eponaka moto te, mpe na nzela ya elimo santu na ye oyo esalisaka biso tóyeba mpe tósalela mateya ya solo atako makoki na biso ezali na ndelo mpe tozali bato ya kozanga kokoka. Na yango, Yehova akoki koloba mpo na biso ndenge alobaki mpo na Yisalaele ete: “Nalingi yo na bolingo ya seko. Yango wana, nabendi yo na motema-boboto.”
18, 19. (a) Na ebongiseli nini Yehova amonisaka ete alingaka biso lokola baninga mpenza ya motema, mpe nini emonisi ete ye moko moto atalelaka ebongiseli yango? (b) Ndenge nini Liloba ya Nzambe endimisi biso ete Yehova amityaka na esika na biso na ntango ayokaka biso?
18 Mbala mosusu ezali na nzela ya libaku malamu oyo apesi biso ya kobondela ye nde toyokaka ete Yehova alingaka biso lokola baninga mpenza ya motema. Biblia ezali kosɛnga mokomoko na biso ‘abondelaka Nzambe ntango nyonso.’ (1 Batesaloniki 5:17) Ayokaka. Babengaka ye kutu “Moyoki-Mabondeli.” (Nzembo 65:2) Atikeli moto mosusu mokumba yango te, ata mpe Mwana na ye. Kanisá naino: Mozalisi ya molɔ́ngɔ́ azali kolendisa biso tóbondela ye, kozanga kobanga. Mpe azalaka moyoki ya ndenge nini? Oyo akipaka te, oyo azali motema makasi to oyo atyaka likebi te? Te, azalaka bongo te.
19 Yehova ayebaka komitya na esika ya bato mosusu. Yango elingi koloba nini? Moklisto moko ya sembo oyo akómi mobange alobaki boye: “Koyeba komitya na esika ya moto elingi koloba koyoka mpasi na ye na motema na yo.” Mpasi na biso etungisaka solo Yehova? Tozali kotánga boye mpo na bampasi ya libota na ye Yisalaele: “Na boumeli ya mpasi nyonso na bango, ezalaki kosala ye mpasi.” (Yisaya 63:9) Yehova asukaki te kaka na komona bampasi na bango; amityaki mpe na esika na bango. Yehova amonisi mpasi makasi oyo ayokaka na maloba oyo: “Ye oyo asimbi bino azali kosimba mbuma ya liso na ngai.” * (Zekalia 2:8) Esalaka mpenza mpasi! Ɛɛ, Yehova amityaka na esika na biso. Ntango toyokaka mpasi, ye mpe ayokaka yango.
20. Makanisi nini ezangi bokatikati tosengeli koboya soki tolingi kotosa toli oyo ezali na Baloma 12:3?
20 Moklisto moko te oyo azali na bokatikati akokóma na lolendo to akobanda koluka matomba na ye moko kaka mpo ayebi ete Nzambe alingaka basaleli na ye mpe apesaka bango kilo. Ntoma Paulo akomaki boye: “Na nzela ya boboto monene oyo bamoniselaki ngai nazali koyebisa moto nyonso kuna na kati na bino ete akanisa mpo na ye moko te koleka ndenge oyo esengeli kokanisa; kasi akanisa nde na ndenge ya kozala na makanisi malamu, moto na moto na mezire ya kondima oyo Nzambe akabeli ye.” (Baloma 12:3) Libongoli mosusu elobi ete: “Nazali koloba na mokomoko na bino ete amitalela te ete azali na motuya koleka, kasi atalela valɛrɛ na ye na bokatikati.” (A Translation in the Language of the People, ya Charles B. Williams) Na yango, lokola tozali komona mpenza ete Tata na biso ya likoló alingi biso mingi, tózala na makanisi malamu mpe tóbosana te ete soki alingi biso bongo ezali te mpo tosalaka boye to boye.
21. Wapi lokuta ya Satana oyo tosengeli ntango nyonso koboya, mpe tosengeli kokoba kondimisa mitema na biso na solo nini ya Nzambe?
21 Biso nyonso tósala nyonso oyo ekoki mpo tóboya lokuta nyonso ya Satana, ezala oyo elobi ete tozali na valɛrɛ te to tobongi te ete bálinga biso. Soki makambo oyo okutanaki na yango na bomoi eteyá yo omona ete ezali mpenza mpasi ata mpo Nzambe alinga yo, to ete misala na yo ya malamu ezali mpenza na ntina te mpo miso na ye oyo emonaka biloko nyonso ekokoka komona yango, to ete masumu na yo eleki monene mpe ata liwa ya Mwana na ye ya bolingo ekokoka te kolimbisa yango, yebá ete ezali lokuta. Bwaká lokuta wana nyonso na motema na yo mobimba. Tókoba kondimisa mitema na biso na solo oyo ezali na maloba Paulo akomaki na lisalisi ya elimo ya Nzambe: “Nandimi solo ete ezala liwa to bomoi to baanzelu to baguvɛrnema to makambo ya sikoyo to makambo oyo ekoya to banguya to bosanda to bozindo to ekelamu nini mosusu ekokoka te kokabola biso ná bolingo ya Nzambe oyo ezali na kati ya Klisto Yesu Nkolo na biso.”
^ par. 6 Mbala na mbala Biblia elobelaka lisekwa nzela moko na likoki ya Yehova ya kobomba makambo na makanisi. Moto ya sembo Yobo alobaki na Yehova ete: ‘Ee, . . . soki okotyela ngai elaka mpe okokanisa ngai?’ (Yobo 14:13) Yesu alobelaki lisekwa ya “baoyo nyonso bazali na kati ya malita ya kokanisama.” Maloba yango ebongaki mpamba te Yehova abosani ata moke te bakufi oyo ye andimi kosekwisa.
^ par. 19 Babiblia mosusu ebongoli vɛrsɛ oyo lokola nde ye oyo asimbi libota ya Nzambe azali kosimba liso na ye moko to liso ya Yisalaele, kasi liso ya Nzambe te. Libunga yango euti na bakomeli mosusu, mpo bakanisaki ete vɛrsɛ yango ezangi limemya epai ya Nzambe, yango wana bakomaki yango ndenge mosusu. Milende na bango ya mabe wana esalaki ete ezaleli ya Yehova ya komitya na esika ya bato eyebana te.


c: text/html

text:
Kufa to bomoyi ekobima se na monoko na biso. Tokeba mingi na manso tokobimisa na monoko na biso.
Nabandaki komela makaya tango na zalaki na mbula libwa.Nasalaki bongo ba mbula ebele. Nazalaki na loyenge, kasi mokolo nakanaki kotika komela makaya ezalaki pasi mingi.
Na lingi kolobela bino lelo, soki bobaloli ndenge na bino ya koloba, makanisi na bino pe ekobogwama. Ngai na bundaki na makanisi na ngaî pe na mitungisaki mingi po na kotika makaya kasi pamba.
Nakati ya motema , maloba oyo nazalaki koloba po na ngai moko, nazalaki koyina bomoyi na ngaîi,mokili pe ezalaki na tina te na miso na ngaî.
Tango ekokaki, namonaki ete maloba pe makanisi na ngaî nde ezalaki kokweyisa ngaî. Nazalaki koloba nakokoka te totika makaya, nakovimba pe nakoya monene po na makaya.
Nzambe akumbama, likanisi ya peto eyaki kati na ngaî. Nzambe atalisaki ngai ete soki na bongoli makanisi na ngai te nakokoka eloko te. Moke moke na komaki kobelela maloba kitolo po na bomoyi na ngai. Nakomaki koyina makaya, nazali koyina pe solo ya likaya. Nakomaki kokanisa mbongo oyo nazaki kobebisa pamba po na yango.
Nasima ya poso moko, namilobekaki ete nazali na ngolu ya Nzambe po na kotika makaya libela
Yesu akosala na bomoyi na bino kaka soki makanisi na bino ezali na nzela moko na makanisi na ye. Esengeli toyeba kobelela pe liloba ya Nzambe, na ndenge wana makanisi, pasi pe mitungisi ekozua elonga te na maloba na biso. Maloba pe ya batu mosusu ekozua esika te na bomoyi na biso.
Na tango ya pasi, na mikakatano, maloba nini ebimaka na monoko na bino?
Tango bozali kokelela, likani nini eyaka na motema na bino?
Soki bobaloli makanisi pe maloba na bino, motema na bino pe ekobogwama. Motema ya moto nioso ekoki kobongwama, tokoki kokola banso na bolingo ya Nzambe. Tosengeli bobele kozala na makanisi ndenge moko na ye.
Kasi mpo na lolemo, moto moko te akoki kolakisa yango mpo etosa ye. Yango ezali eloko moko ya mabe, elembaka te, mpe etonda na pwazo.
Na lolemo, topambolaka Nkolo na biso mpe Tata, mpe na yango, tolakelaka mabe na bato oyo basalama na lolenge ya Nzambe.
Lipamboli mpe elakeli mabe ewutaka kaka na monoko moko. Bandeko na ngai, ekoki kozala bongo te.
Zaki 3: 8-10.
Bokota na baporte na ye na kozongisa matondi; mpe na lopango na ye na masanzoli. Bopesa ye matondi mpe bosanzola kombo na ye.
Banzembo 100: 4.
Boyeba kopambola baninga mikolo nioso
Joyce Meyer
Bandeko, mpo na kosukisa, makambo nyonso oyo ezali ya solo, makambo nyonso oyo ezali ya kitoko, makambo nyonso oyo ezali ya sembo, makambo nyonso oyo ezali ya peto, makambo nyonso oyo bato balingaka, makambo nyonso oyo bato bakumisaka, soki likambo moko ezali malamu to oyo bato bakoki kokumisa, tika ete bokanisaka mpo na makambo yango.
FILIPI 4: 8
Mapamboli na moto oyo aboyaka kolanda toli ya bato ya mabe,
oyo atelemaka te na nzela ya bato ya masumu, mpe avandaka esika moko te na batioli.
BANZEMBO 1: 1
Mapamboli.com 2018 . Copyright. Un site en Lingala, pour la diffusion et partage de la Bible. Site associatif, sans but lucratif publié par Jupé BONGOLO. Siège : 1 rue Fleutet 74100 Annemasse (France).
MAPAMBOLI. COM

robotstxt: allowed

filter: keep


text:
Bakristo bakoki kosalela mayele oyo epekisaka mwasi azwa zemi?
Eyano ya Biblia
Yesu apesaki bayekoli na ye mitindo te ete bábota bana to bábota te. Ata mpe moyekoli moko te ya Yesu apesaki mitindo wana. Lisusu, ata na esika moko te Biblia epekisi polele mayele oyo epekisaka mwasi azwa zemi. Na likambo yango, esengeli kotalela maloba ya Baroma 14:12: “
Mokomoko na biso akozongisa monɔkɔ epai ya Nzambe mpo na ye moko.”
Na yango, mwasi ná mobali bango moko bakopona soki balingi kobota bana to te. Bakoki mpe kopona soki bakobota bana boni mpe ntango nini bakobota. Soki mwasi ná mobali baponi kosalela mayele oyo epekisaka mwasi azwa zemi kasi elongolaka zemi te, ezali likambo na bango moko. Moto asambisa bango te.—Baroma 14:4, 10-13.


text:
Olingi koyoka botángi ya lisolo oyo na %%?
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
4 Mpe ngai nabalukaki mpo namona minyoko nyonso+ oyo ezali kosalema na nse ya moi, mpe talá! mpisoli ya bato oyo bazali konyokwama,+ kasi bazalaki na mobɔndisi te;+ nde bato oyo bazalaki konyokola bango bazalaki na nguya, yango wana bazalaki na mobɔndisi te.
2 Mpe napesaki longonya na bato oyo bakufá na esika ya kopesa longonya na bato oyo bazali naino na bomoi.+
3 Yango wana moto oyo aleki bango mibale ezali moto oyo abotami naino te,+ oyo amoni te mosala ya mpasi oyo ezali kosalema na nse ya moi.+
4 Mpe ngai namoni mosala nyonso ya makasi mpe mayele nyonso na mosala,+ ete ezali kaka kowelana kati na bato;+ yango mpe ezali mpamba mpe kolanda mopɛpɛ.
5 Zoba azali kokanga mabɔkɔ na ye+ mpe azali kolya mosuni na ye moko.+
6 Mwa kopema moke eleki ebele ya mosala makasi mpe kolanda mopɛpɛ.+
7 Ngai nabalukaki mpo namona makambo ya mpamba na nse ya moi:
8 Ezali na moto oyo azali kaka ye moko, azali na moninga te;+ azali mpe na mwana te to na ndeko te,+ kasi na mosala na ye nyonso ya makasi ezali na nsuka te. Lisusu, miso na ye etondi bomɛngo te:+ “Bongo mpo na nani nazali kosala makasi mpe kozangisa molimo na ngai biloko ya malamu?”+ Yango mpe ezali mpamba, mpe ezali mosala ya mpasi.+
9 Bato mibale baleki moto moko,+ mpo bazali na mbano malamu na mosala na bango ya makasi.+
10 Mpo soki moko na bango akwei, mosusu akoki kotɛlɛmisa moninga na ye.+ Kasi ekozala boni soki moto oyo azali kaka ye moko akwei mpe moto mosusu azali te mpo na kotɛlɛmisa ye?+
11 Lisusu, soki bato mibale balali esika moko, bakoyoka mpenza mɔtɔ; kasi moto oyo azali kaka ye moko akoyoka mɔtɔ ndenge nini?+
12 Mpe soki moto akoki kolonga moto oyo azali kaka ye moko, bato mibale bakoki kotɛlɛmɛla ye.+ Mpe nsinga oyo esalemi na bansinga misato ekatanaka nokinoki te.
13 Mwana oyo akelelá kasi azali na bwanya+ aleki mokonzi oyo azali mobange kasi zoba,+ oyo azali lisusu komona ntina ya makebisi te.+
14 Mpo abimi na ndako ya bolɔkɔ mpo akóma mokonzi,+ atako abotamaki moto oyo akelelá na bokonzi ya mokonzi wana.+
15 Namoni likambo oyo ekómelaka bato nyonso ya bomoi oyo bazali kotambolatambola na nse ya moi, ndenge mwana, oyo ayei nsima, azwi esika ya mokonzi.+
16 Atako bato oyo ye ayangelaki bazalaki ebele mpenza,+ na nsima, bakosepela na ye te,+ mpo yango mpe ezali mpamba mpe kolanda mopɛpɛ.+
Tindá
Tindá
BIBLIA - LIBONGOLI YA MOKILI YA SIKA
Mosakoli 4
Lingala
Tángá Biblia na Internet
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Retour au blog Music de ndombolhino-music
Kindungu, Posté le mercredi 27 juin 2012 12:13
tala souve oza le seul oyo biso ba combattants topesi permission oya kobeta na poto. Muyaka mosusu wana avanda naye kaka na kin alia ngai ngai.
Anonymous, Posté le lundi 18 juin 2012 13:54
YANGO BINO BALUBA KI COMBATTANTS NA BINO EZALAKA PONA WERRA OU COMMENT BOKOMELA MAYI NA TONGA ECART EKOMI LOIN LOINNnnnnnnnnnnnnnnnnnnnnnnnnnnnnnnahhhhhhhhhhhhhhDE LA FORET FONGOLA CLE BOA WANA KoooooooooooooooooooooooooooooooooooooooPARDON TIKA APEMA MOKE
BEN, Posté le lundi 18 juin 2012 13:51
TATA KANUANI VRAIE XENOPHOBIE ;TRIBALISTE KENDEKOLIA MBUA YO MONOKO SOLO
BEN, Posté le lundi 18 juin 2012 13:48
JB PIANA FELICITATION ;TALA ZOBA OYO MULUMBA MAKAMBO OKOMI OZALI VRAIE TRIBALISTE YO YO OMONI POTO YANGO EZALI YA KOKO NA YO YANGO JB ALOBA NA BINO FANS SANS ESPRIT ,MULUMBA YO YANGO TATA NA BINO TSHISEKEDI AZWA NA ELECTION TE PONA MAKAMBO YA BOYE
mulumba, Posté le samedi 16 juin 2012 10:36
jb kaka likolo,muyaka wana toko tia ye contre mure. yo yaka kobeta na poto mais ye te, muyaka moko boye.
SAUVONS L INDUSTRIE DE LA ZIK CONGOLAISE, Posté le samedi 16 juin 2012 08:19
ANALYSE .D'UN COMBATTANT DE LA BONNE-MUSIC" VIVE LA DIAPORA CONGOLAISE" NO-MUSIC
OOH NGA NA BETA ZENITH..NABETA..BERCY..NA BETA OLYMPIA..NA BETA NA STADE DE FRANCE na PUBLIC NINI??? YA COMMUNAUTE!!! OYA 1000 fois NA POTO O S'INTEGRA??? RIEN KAKA NA COMMUNAUTE ...ATA COLLEGUE MOKO YA ARTISTE EUROPEEN MONA kaka nga LEADER YA COMMUNAUTE.OSALA SUCCES OTEKA ATA 100.000 DISC YA PAMBA RIEN NA BA DISC D'OR YA SYSTEM YA VIEUX CHINOIS(NGUANZO).OH nga LIDEAR LAKISA BIEN MOKO YA DANGER YA OUTILLAGE YA METIER NA YO OYO OSALA OSALAKA RIEN BONGO ZIK YA KONGO EKOMATA NDENGE NINI??TANGO YO OKOLAKISA BA KINOIS VOITURE YA OCCASION BA ARTISTE AFIRCAIN MISUSU BAZA KOTAMBOLA NA BA JET PRIVE. TANGO BOZA KOTEKA MBOKA NA BINO PONA ESPRIT YA COMMERCANT YOUSSOU NDOUR MINISTRE YA CULTURE.TANGO TANGO BINO NA BINO BOZA KOBOMANA NA KIMOTEMA MABE YA MUSICHIENS YA BENDA SINGA B'AFRICAINS MISUSU BAZAKOZWA MAYELE NA BISO BABONGOLAKA YANGO YA BANGO ZIK NA BANGO EKOBETA NA BA BOITE NA BA TELE.
BOTEKI MBOKA LA DIAPORA EBENGANI BINO,AULIEU BOCOMPRENDRE KE BOSALI MABE MAIS NON!!! BATU WANA BAZA BA JALOUX!!!NA REUSSITE NA BISSO. KOKAMUA!!! PATRON AZALA JALOUX NA MENDIANT OYO AKABELAKA???. YANGO MUSICHIEN AZA MENDIANT TO COMMERCANT TO ARTISTE.
**MONDIALISATION**....15 ANS YA KABILA...15ANS YA DESCENTE YA ZIK YA KONGO.
YO OLOBI OZA STAR INTERNATIONAL??? TO VEDETTE YA COMMUNAUTE???
--SON TO STUDIO NINI OZO SALA ZIK NA YO SOKI YA KANGISA KANGISA YO MOKO OYEBI ESIKA OZALI
--PRODUCTEUR NA YO AZA NANI?? PROFFESIONEL TO YA MABANGA????
--LABEL TO MSON DE DISC NINI EKOSALA PROMOTION??? MUSICHIEN KONGOLAIS NIONSO ALINGI AKOMA MOPAO..ALINGI KAKA ATEKI MASTER YA ALBUM NA CHATEAU ROUGE ASOMBI KIMBAMBALA YA OCCASION ATONGI NDAKU AMONI ABONGI BONGO MUTU OYO OTUMBI YE NA OEUVRE NA YO AKOSALA PROMOTION NA YO NDENGE NINI ABIMISI DEJA MBONGO EBELE APESI YO COMMERCANT??? SUKA NANGO KAKA NA CHATEAU-ROUGE TO NA PRIMUS TO SKOL MAWA..MAWA. ZIK YA COMMUNAUTE.
AVEC LA MONDIALISATION IL FAUT DEFENDRE SON OEUVRE DS TOUT LES COINS DU MONDE .SOKI KAKA ZIK YA COMMUNAUTE NA YA KIGD PRETRE ZIK NA BISSO EKUFI. AVEC LA MAGIE DE L'INTERNET INDUSTRIE DE DISC ESALA BAISSE SANS BA TOURNEE BOKOSALA NDENGE NINI?? COMMUNAUTE PE EBUAKISI BINO.
INFORMATION SURTOUT NA BISSO BA JEUNES YA G5 ..BA ARTISTES NIGERIENS MIKOLO OYO BAKOMI NA SYSTEME YA LIKOLoooooooooooo!!!! BA JET PRIVE.....BA PALAIS NA BA MIAMI BABETA ZENITH???....BERCY ???ART KAKA NA KATI YA ART EN RESPECTANT LES REGLES. VIVE L'AFRIQUE
SURVIVOR , Posté le jeudi 14 juin 2012 02:15
nzoka bato ya kitoko makasi bazalaka ??? BONGO KUNA LIFELO KUTU BIEN!!!BAKWEI NA DESERT OFELE OFELE MASINA PASCAL!!!! kiékiékié
Tatu kanuani, Posté le mercredi 13 juin 2012 16:08
Oyo eza sujet ya Jb tobosana nanu makambo ya ba femmes violers na 8 millions de morts,biso ba combattants to pekisa kaka ndule ya ba mususu mais ya jb te
Design by lequipe-skyrock - Choisir cet habillage
Abonne-toi à mon blog ! (12 abonnés)


text:
Motángo 666 elimboli nini?
Eyano ya Biblia
Ndenge emonisami na mokanda ya nsuka ya Biblia, motángo 666 ezali nkombo ya nyama mabe ya mitó nsambo mpe maseke zomi oyo ebimaki na mbu. (Emoniseli 13:1, 17, 18) Nyama yango ezali komonisa ebongiseli ya politiki ya mokili mobimba, oyo ezali na bokonzi likoló ya “mabota nyonso mpe mikili nyonso mpe minɔkɔ nyonso mpe bikólo nyonso.” (Emoniseli 13:7) Nkombo 666 emonisi ete na miso ya Nzambe, ebongiseli yango ya politiki elongi ata moke te. Na ndenge nini?
Ezali kaka nkombo ya mpamba te. Nkombo oyo Nzambe apesaka ezalaka na ndimbola. Na ndakisa, Nzambe apesaki Abrama, oyo nkombo na ye elimbolaki “Tata oyo atombwani,” nkombo Abrahama, oyo elimboli “Tata ya bato ebele,” ntango alakaki ete akokómisa Abrahama “tata ya ebele ya bikólo.” (Ebandeli 17:5) Ndenge moko mpe, Nzambe apesaki nyama yango nkombo 666 mpo na komonisa bizaleli ya nyama yango.
Motángo 6 elimbolaka kozanga kokoka. Mbala mingi mitángo esalelamaka na Biblia na ndenge ya elilingi. Motángo 7 emonisaka eloko oyo ezali mobimba to ya kokoka. Motángo 6, oyo ezali nsambo longola moko, ekoki komonisa eloko oyo ezali mobimba te to oyo ezali na mbeba na miso ya Nzambe, mpe ekoki kozala na boyokani na banguna ya Nzambe.—1 Ntango 20:6; Danyele 3:1.
Ezongelami mbala misato mpo na konyata likambo yango malamumalamu. Na bantango mosusu, Biblia elobelaka likambo moko mbala misato mpo na konyata likambo yango malamumalamu. (Emoniseli 4:8; 8:13) Na yango, nkombo 666 emonisi mpenza ete Nzambe amonaka ete bibongiseli ya politiki ya bato elongi ata moke te. Elongi te kotya kimya mpe libateli ya solosolo; makambo oyo kaka Bokonzi ya Nzambe nde ekokokisa.
Elembo ya nyama mabe
Biblia elobi ete bato bazali kozwa “elembo ya nyama mabe” mpo bazali kolanda yango “na kokamwa,” tii na kosambela yango. (Emoniseli 13:3, 4; 16:2) Bazali kosala yango na ndenge bapesaka lokumu, to tóloba ata kosambela bikólo na bango, kokumisa bilembo ya bikólo na bango to mpe mampinga ya basoda ya bikólo na bango. Ndenge buku moko (The Encyclopedia of Religion) emonisi yango: “Bolingo ya ekólo ekómi lolenge ya losambo oyo epalangani mingi na mokili ya lelo.” *
Ndenge nini moto akoki kozwa elembo ya nyama yango na lobɔkɔ ya mobali to na elongi? (Emoniseli 13:16) Mpo na mibeko oyo apesaki ekólo Yisraele, Nzambe alobaki na bango ete: ‘Bókanga yango lokola elembo likoló ya lobɔkɔ na bino, mpe esengeli kozala na elongi na bino lokola mwa nsinga oyo bakangaka na elongi.’ (Kolimbola Mibeko 11:18) Yango elingaki koloba te ete Bayisraele basengelaki kotya bilembo na mabɔkɔ mpe bilongi na bango mpenza, kasi nde ete maloba ya Nzambe esengelaki kotambwisa makanisi mpe misala na bango. Ndenge moko mpe, na esika motángo 666 ekatama lokola nzoloko na nzoto ya bato, na ndenge ya elilingi, elembo ya nyama mabe ezali komonisa baoyo bazali kotika ete ebongiseli ya politiki etambwisa bomoi na bango. Baoyo bazali na elembo ya nyama yango bazali komikómisa banguna ya Nzambe.—Emoniseli 14:9, 10; 19:19-21.
^ par. 8 Talá mpe babuku oyo: Nationalism in a Global Era, lokasa 134; mpe Nationalism and the Mind: Essays on Modern Culture, lokasa 94.


text:
Lisolo 50: Basi mibale ya mpiko
BATO ya Yisraele bazalaki kobelela Yehova mbala nyonso oyo bazalaki kokutana na mikakatano. Bongo Yehova azalaki kopesa bango bakambi ya mpiko mpo na kosalisa bango. Biblia ebengi bango basambisi. Yosua azalaki mosambisi ya liboso. Nsima na ye, basambisi mosusu babimaki: Otiniele, Ehude ná Shamagare. Kasi na kati ya bato oyo basalisaki Yisraele, ezali mpe na basi mibale, Debora ná Yaele.
Debora azalaki mosakoli. Yehova azalaki koyebisa ye makambo oyo ekoya mpe ye azalaki koyebisa bato makambo yango. Debora azalaki mpe mosambisi. Azalaki kofanda na nse ya nzete ya mbila na etúká ya ngomba mpe bato bazalaki kokende epai na ye mpo akatela bango makambo.
Na ntango yango Yabine azalaki mokonzi ya Kanana. Azalaki na makalo ya etumba nkama libwa (900). Basoda ya Yabine bazalaki na nguya mingi; yango wana Bayisraele mingi bakómaki baombo na ye. Nkombo ya mokonzi ya basoda na ye Sisera.
Mokolo moko, Debora atindi bato bábenga mosambisi Barake mpe alobi na ye ete: ‘Yehova alobi boye: “Kamatá mibali nkóto zomi (10 000) mpe kende na bango na Ngomba Tabore. Kuna nakotindela yo Sisera, mpe yo okolonga ye ná basoda na ye.” ’
Barake azongiseli ye ete: ‘Nakokende kaka soki okei elongo na ngai.’ Bongo Debora akendeki elongo na ye, kasi ayebisaki Barake ete: ‘Lokumu ya kolonga ekozala ya yo te, mpo Yehova akokaba Sisera na lobɔkɔ ya mwasi.’ Esalemaki mpe bongo.
Barake akiti na Ngomba Tabore mpo na kokutana na basoda ya Sisera. Na mbala moko, Yehova atondisi mai na nzela mpe banguna mingi bakufi. Bongo Sisera akiti na likalo na ye akimi na makolo.
Na nsima, Sisera akómi na ndako ya Yaele. Mwasi yango akɔtisi ye na ndako mpe apesi ye miliki amɛla. Miliki yango elalisi ye mpɔngi makasi mpenza. Bongo Yaele akamati pike ya hema mpe atɔbɔli moto mabe wana pike yango na motó. Ntango Barake akómi, alakisi ye ebembe ya Sisera. Maloba ya Debora ekokisami mpenza.
Na nsuka, Mokonzi Yabine mpe abomami, mpe Bayisraele bazwi kimya bambula mingi.
Basambisi 2:14-22; 4:1-24; 5:1-31.
Mituna
- Basambisi bazali banani, nkombo ya bamosusu kati na bango banani?
- Wapi libaku ya malamu mpenza oyo Debora azalaki na yango, mpe yango ezalaki kosɛnga nini?
- Ntango Mokonzi Yabine ná Sisera, mokonzi ya basoda na ye, bazalaki kotungisa Yisraele, nsango nini Yehova atindaki Debora apesa Mosambisi Barake, mpe alobaki na ye ete lokumu ya elonga ekozala ya nani?
- Ndenge nini Yaele amonisaki ete azali mwasi ya mpiko?
- Makambo ekómaki ndenge nini nsima ya liwa ya Mokonzi Yabine?
Mituna mosusu
- Tángá Basambisi 2:14-22.
Ndenge nini Bayisraele bamibendelaki nkanda ya Yehova, mpe liteya nini tokoki kozwa na likambo yango? (Bas. 2:20; Mas. 3:1, 2; Ezk. 18:21-23)
- Tángá Basambisi 4:1-24.
Mateya nini oyo etali kondima mpe koyika mpiko basi bakristo bakoki kozwa lelo oyo na ndakisa ya Debora mpe ya Yaele? (Bas. 4:4, 8, 9, 14, 21, 22; Mas. 31:30; 1 Ko. 16:13)
- Tángá Basambisi 5:1-31.
Ndenge nini loyembo ya elonga oyo Barake ná Debora bayembaki ekoki kosalelama lokola libondeli mpo na etumba ya Armagedone oyo ezali koya? (Bas. 5:3, 31; 1 Nt. 16:8-10; Em. 7:9, 10; 16:16; 19:19-21)


text:
Libala
Moto nioso abali, soki afandi na mboka Swissi, asengeli kolandela mibeko etali libala ya mboka Swissi. Mwasi mpe mobali basangani libota na miso ya bankonzi bazali ndenge moko. Moto na moto akotala makambo na ye mpe makambo etali libota.
Bango mibale :
- Bakokengela libala mpe bakobokola bana.
- Bakosalisana na boyokani ya makasi.
- Bakosala nioso po basunga libota. Bakoyokana ndenge moto na moto akosunga libota : mbongo azwaka soki asalaka, ndenge ya kobokola bana, mpe misala na kati ya ndako. Moto na moto asengeli azala na mbongo po na makambo ya ye moko. Basengeli bayeba ndenge moto na moto azwaka, to soki moko na kati na bango azali na ba niongo. Soki esalami bongo te, bakonzi bakoki kotalela yango.
Bango mibale, bakoluka ndako po bafanda esika moko.
Keba
Bango mibale basengeli bayokana soki balingi lisusu ndako yango te.
Bango mibale basengeli bayokana soki balingi kofanda moto na moto na ndako na ye.
Keba
Soki nkolo mboka abali mompaya, bakofanda na libota téèè mokolo oyo moto awuti mboka mosusu akozwa mokanda. Soki alingi kofanda na libala te, akozwa mokanda te.
Keba
Bampaya babalani bawuti bamboka mosusu, bakofanda na libota téèè mokolo oyo awuti mboka mosusu akozwa mokanda. Soki alingi kofanda na libota te, akozwa mokanda te.
Nzinga nzinga ya motuna : Baboti baboyi kofanda esika moko, Koboma libala, Bofandi namboka, Kobalana, Mbongo, Kosangana mpo nakosala mosala


text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
Ebandeli 45:1-28
45 Na yango, Yozefe akokaki lisusu te kokanga motema liboso ya baoyo nyonso batɛlɛmaki pene na ye.+ Bongo agangaki ete: “Bóbimisa bato nyonso liboso na ngai!” Mpe moto mosusu te atɛlɛmaki elongo na Yozefe ntango azalaki komiyebisa epai ya bandeko na ye.+2 Mpe abandaki kolela na mongongo makasi,+ bongo Baezipito bayokaki yango mpe ndako ya Farao eyokaki yango.3 Nsukansuka Yozefe alobaki na bandeko na ye ete: “Ngai nazali Yozefe. Tata na ngai azali naino na bomoi?” Kasi bandeko na ye bakokaki koyanola ye ata moke te, mpamba te babulunganaki na ntina na ye.+4 Bongo Yozefe alobaki na bandeko na ye ete: “Nabondeli bino, bópusana pene na ngai.” Na yango, bapusanaki pene na ye.Bongo alobaki ete: “Ngai nazali Yozefe ndeko na bino, oyo botɛkaki na Ezipito.+5 Kasi sikoyo bóyoka mpasi na motema te+ mpe bóyoka nkanda te na ndenge botɛkaki ngai awa; mpamba te ezali mpo na kobatela bomoi nde Nzambe atindaki ngai liboso na bino.+6 Mpo oyo ezali mbula ya mibale ya nzala na mabele,+ mpe mbula mitano mosusu ezali naino oyo kobalola mabele mpe kobuka mbuma ekozala te.+7 Yango wana Nzambe atindaki ngai liboso na bino mpo na kosala ete bózala na batikali+ na mabele mpe kobatela bino na bomoi, mpe kobikisa bino na ndenge moko ya kokamwa.8 Na bongo, ezali bino te nde botindaki ngai awa,+ kasi ezali Nzambe ya solo, mpo atya ngai tata+ ya Farao mpe nkolo ya ndako na ye mobimba mpe moto oyo azali koyangela mokili mobimba ya Ezipito.9 “Bómata nokinoki epai ya tata na ngai, mpe bosengeli koyebisa ye ete: ‘Talá oyo mwana na yo Yozefe alobi: “Nzambe atye ngai nkolo ya Ezipito mobimba.+ Kitá epai na ngai. Koumela te.10 Mpe osengeli kofanda na mokili ya Goshene,+ mpe osengeli kozala pene na ngai, yo ná bana na yo mpe bana ya bana na yo mpe bitonga na yo ya bampate mpe bitonga na yo ya bangɔmbɛ mpe eloko nyonso oyo ozali na yango.11 Mpe ngai nakopesa yo bilei kuna, mpo mbula mitano mosusu ya nzala ezali naino;+ noki yo ná ndako na yo mpe eloko nyonso oyo ozali na yango bókóma babola.”’12 Mpe miso na bino moko mpe miso ya ndeko na ngai Benyamina ezali komona ete ngai nde nazali koloba na bino na monɔkɔ na ngai.+13 Bongo bosengeli koyebisa tata na ngai lokumu na ngai nyonso na Ezipito mpe likambo nyonso oyo bomoni; mpe bosengeli kosala nokinoki mpo bókita na tata na ngai awa.”14 Bongo akweaki na nkingo ya Benyamina ndeko na ye mpe abandaki kolela, mpe Benyamina alelaki na nkingo na ye.+15 Mpe apwɛpwaki bandeko na ye nyonso mpe alelaki na nkingo na bango,+ mpe nsima na yango, bandeko na ye basololaki na ye.16 Mpe nsango eyokanaki na ndako ya Farao ete: “Bandeko ya Yozefe bayei!” Mpe likambo yango emonanaki malamu na miso ya Farao mpe basaleli na ye.+17 Na yango, Farao alobaki na Yozefe ete: “Lobá na bandeko na yo ete: ‘Bósala boye: Bótya biloko na bino likoló ya banyama na bino oyo ememaka mikumba mpe bókende na mokili ya Kanana,+18 mpe bókamata tata na bino mpe bato ya ndako na bino mpe bóya awa epai na ngai, mpo napesa bino biloko ya malamu ya mokili ya Ezipito; mpe bólya eteni ya malamu mpenza ya mokili oyo.+19 Mpe yo moko pesá bango mitindo ete:+ “Bósala boye: Bózwa bapusu+ na mokili ya Ezipito mpo na bana na bino ya mike mpe basi na bino, mpe bosengeli komatisa tata na bino na moko na yango mpe bóya awa.+20 Mpe bótika te ete miso na bino eyokela biloko na bino mawa,+ mpamba te biloko ya malamu ya mokili nyonso ya Ezipito ezali ya bino.”’”+21 Na nsima, bana ya Yisraele basalaki bongo, mpe Yozefe apesaki bango bapusu na kolandáká mitindo ya Farao mpe apesaki bango bilei ya kolya+ na nzela.22 Apesaki moto na moto bilamba mosusu ya kolata,+ kasi apesaki Benyamina shekele ya palata nkama misato (300) mpe bilamba mosusu mitano ya kolata.+23 Mpe atindelaki tata na ye biloko oyo: mpunda mitano oyo ememaki biloko ya malamu ya Ezipito mpe mpunda-basi zomi oyo ememaki mbuma ya kosala farini ná mampa ná biloko oyo tata na ye akolya na nzela.24 Bongo atikaki bandeko na ye, mpe bango bakendaki. Kasi, alobaki na bango ete: “Bóyokisana nkanda na nzela te.”+25 Mpe balongwaki na Ezipito bamati mpe nsukansuka bakómaki na mokili ya Kanana epai ya Yakobo tata na bango.26 Bongo bapesaki ye nsango ete: “Yozefe azali naino na bomoi, mpe ye nde azali koyangela mokili mobimba ya Ezipito!”+ Kasi likambo yango ekɔtaki ye na motema te, mpamba te andimaki bango te.+27 Ntango bakobaki koyebisa ye maloba nyonso ya Yozefe oyo alobelaki bango mpe ntango amonaki bapusu oyo Yozefe atindaki mpo na komema ye, elimo ya Yakobo tata na bango ezwaki lisusu makasi.+28 Bongo Yisraele agangaki ete: “Ekoki! Yozefe mwana na ngai azali naino na bomoi! Aa, nakende komona ye liboso nakufa!”+


text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
Nzembo 71:1-24
71 Ee Yehova, nakimi epai na yo.+Ee nayoka nsɔni ata moke te.+2 Na boyengebene na yo, sikolá ngai mpe bikisá ngai.+Sembolelá ngai litoi na yo mpe bikisá ngai.+3 Zalá ndako na ngai ya makasi ya libanga, epai nakokɔta ntango nyonso.+Osengeli kopesa mitindo mpo na kobikisa ngai,+Mpo yo ozali libanga na ngai mpe esika makasi na ngai ya libateli.+4 Ee Nzambe na ngai, bikisá ngai na lobɔkɔ ya moto mabe,+Na lobɔkɔ ya moto oyo asalaka na bosembo te mpe oyo anyokolaka.+5 Mpo yo ozali elikya na ngai,+ Ee Yehova Nkolo Mokonzi-Oyo-Aleki-Nyonso, moto oyo natyelaka motema banda bolenge na ngai.+6 Nabandá kotalela yo longwa na libumu;+Yo nde Moto okaboli ngai na libumu ya mama na ngai.+Ntango nyonso lisanzoli na ngai ezali mpo na yo.+7 Nakómi kaka lokola likamwisi na miso ya bato mingi;+Kasi yo ozali ekimelo na ngai ya makasi.+8 Monɔkɔ na ngai etondi na lisanzoli na yo,+Mokolo mobimba, na kitoko na yo.+9 Kobwaka ngai te na ntango ya bobange;+Ntango nguya na ngai ezali kolɛmba, kotika ngai te.+10 Mpo banguna na ngai balobi na ntina na ngai,+Mpe bato oyo bazali kaka kosɛnzɛla mpo na kokanga molimo na ngai, bango nyonso bapesani toli,+11 Balobi: “Nzambe ye moko atiki ye.+Bólanda ye mpe bókanga ye, mpo mobikisi azali te.”+12 Ee Nzambe, kozala mosika na ngai te.+Ee Nzambe na ngai, salá noki osunga ngai.+13 Báyoka nsɔni, baoyo bazali kotɛmɛla molimo na ngai básuka.+Baoyo bazali kolukela ngai likama bámizipa na nsɔni mpe na kosambwa.+14 Kasi ngai nakozela ntango nyonso,+Mpe nakobakisa na lisanzoli na yo mobimba.15 Monɔkɔ na ngai ekoyebisa boyengebene na yo,+Mokolo mobimba, lobiko na yo,+Mpo nayebi mitángo na yango te.+16 Nakokɔta na nguya monene,+ Ee Yehova Nkolo Mokonzi-Oyo-Aleki-Nyonso;+Nakotánga boyengebene na yo, kaka ya yo moko.+17 Ee Nzambe, oteyi ngai banda na bolenge na ngai,+Mpe kino sikoyo nazali kaka koyebisa misala na yo ya kokamwa.+18 Mpe ata kino na bobange mpe na nsuki mpɛmbɛ, Ee Nzambe, kotika ngai te,+Kino nakoyebisa lobɔkɔ na yo na libota,+Nguya na yo, na baoyo nyonso bazali koya.+19 Ee Nzambe, boyengebene na yo ekei tii na bisika etombwaná;+Mpo na makambo minene oyo osali,+Ee Nzambe, nani azali lokola yo?+20 Lokola osali ete namona bampasi mpe makama mingi,+Ozongisa ngai na bomoi;+Mpe bimisá ngai lisusu na mai mozindo ya mabele.+21 Kómisá lokumu na ngai monene,+Mpe zingá ngai mpe bɔndisá ngai.+22 Ngai mpe, nakokumisa yo na ebɛtɛlo ya nsinga,+Ee Nzambe na ngai, mpo na bosolo na yo.+Ee Mosantu ya Yisraele,+ nakobɛtɛla yo mondule na nzɛnzɛ.23 Mbɛbu na ngai ekoganga na esengo ntango nakoyoka mposa ya kobɛtɛla yo mondule,+Ɛɛ molimo na ngai oyo yo osikoli.+24 Lisusu, mokolo mobimba, lolemo na ngai mpenza ekolobela boyengebene na yo na mongongo ya nse,+Mpo baoyo bazali kolukela ngai likama bayoki nsɔni, babulungani.+


text:
Au moment ba artistes ya Nigeria bazo bosser ensemble, les artistes congolais se roulent dans la farine. La musiciens congolais ba mesani kaka na ba polémiques na bango ya kala au moment oyo internet et mondialisation e mema compétition ya ba musique nionso esika moko quelque soit mboka car marché ekoma moko na internet. Au lieu ya ko sangana po na ko défendre musique congolaise contre ba mboka lokola NIGERIA oyo eza na top na musique mikoloyo,.. bango bazo kabwana ko fingana, na ba polémique moko trop primaire ya epoque ya Wenge na 1997.
Wenge e kabwana sa fait 20 ans sikoyo ata featuring moko ya WERRA na JB eza te. Tandis que ba artistes ya Nigeria ba zo sala ba featuring pamba pamba bango na bango, lelo oyo ba matisi musique na bango. Bana na biso au lieu ba yeba lingala ba koma ko yemba na monoko ya Nigeria. Même si raison ya ba musiciens ekoma kaka ba combattants ba pekisa ba concerts, est-ce que ba combattants mpe nde ba zo tinda bino bo fingana lokola bana mike??? bino tout bo koma mpe ba parents ya bana ba leki nga kutu na age,..Buzoba e mati nzete e mbuki mbuma to lie to seki, to longoli bilamba to baluki na mabele! Mawa !


text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
1 Samwele 12:1-25
12 Nsukansuka Samwele alobaki na Yisraele mobimba boye: “Talá, nayoki mongongo na bino na makambo nyonso oyo boyebisaki ngai,+ ete natya mokonzi moko ayangela bino.+2 Mpe sikoyo, mokonzi ye oyo azali kotambola liboso na bino!+ Ngai nakómi mobange+ mpe na nsuki mpɛmbɛ,+ mpe bana na ngai ya mibali, bango oyo elongo na bino;+ mpe ngai, natamboli liboso na bino banda bolenge na ngai tii na mokolo ya lelo.+3 Ngai oyo. Bófunda ngai liboso ya Yehova mpe liboso ya moto na ye oyo atyami mafuta:+ Nazwaki ngɔmbɛ ya nani, to nazwaki+ mpunda ya nani, to nabubaki nani, to nanyataki nani, to nandimaki kozwa mbongo na lobɔkɔ ya nani mpo nakanga monɔkɔ mpe nazipa miso na ngai mpo na yango?+ Mpe nakozongisela bino yango.”+4 Na yango, bango balobaki ete: “Obubá biso te, onyatá biso te, ondimá eloko moko te na lobɔkɔ ya moto ata moko.”+5 Bongo ye alobaki na bango boye: “Yehova azali motatoli liboso na bino, mpe moto na ye oyo atyami mafuta+ azali motatoli lelo oyo ete bino bokuti ata eloko moko te na lobɔkɔ na ngai.”+ Na yango, bango balobaki ete: “Azali motatoli.”6 Bongo Samwele alobaki lisusu na bato boye: “Yehova azali motatoli, ye oyo asalelaki Moize ná Arona mpe ye oyo abimisaki bankɔkɔ na bino na mokili ya Ezipito.+7 Sikoyo bótɛlɛma, mpe nakosambisa bino liboso ya Yehova mpe nakoyebisa bino misala nyonso ya boyengebene+ ya Yehova, oyo asaleli bino mpe bankɔkɔ na bino.8 “Ntango Yakobo akómaki na Ezipito+ mpe bankɔkɔ na bino bakómaki kobelela Yehova mpo na kosɛnga lisalisi,+ Yehova atindaki Moize+ ná Arona, mpo bátambwisa bankɔkɔ na bino mpe bábimisa bango na Ezipito mpe báfandisa bango na esika oyo.+9 Kasi babosanaki Yehova Nzambe+ na bango, yango wana, atɛkaki+ bango na lobɔkɔ ya Sisera,+ mokonzi ya limpinga ya Hazore mpe na lobɔkɔ ya Bafilistia+ mpe na lobɔkɔ ya mokonzi ya Moabe,+ mpe bazalaki se kobunda na bango.10 Bongo babandaki kobelela Yehova mpo na kosɛnga lisalisi+ mpe balobaki boye: ‘Tosali lisumu,+ mpamba te totiki Yehova mpo na kosalela Babaala+ mpe bikeko ya Ashitorete;+ bongo sikoyo bikisá+ biso na lobɔkɔ ya banguna na biso mpo tósalela yo.’11 Mpe Yehova atindaki Yerubaala,+ mpe Bedane, mpe Yefeta+ mpe Samwele+ mpo na kobikisa bino bólongwa na lobɔkɔ ya banguna na bino ya zingazinga mpo bófanda na kimya.+12 Ntango bomonaki ete Nahashe,+ mokonzi ya bana ya Amone, ayei kobunda na bino, bozalaki se koloba na ngai ete: ‘Te, mokonzi nde asengeli koyangela biso!’+ na ntango wana nyonso, Yehova Nzambe na bino azalaki mokonzi na bino.+13 Mpe sikoyo, talá mokonzi oyo boponi, mokonzi oyo bosɛngaki;+ mpe talá, Yehova atyeli bino mokonzi.+14 Soki bobangi Yehova+ mpe bosaleli ye+ mpenza mpe botosi mongongo na ye,+ mpe soki botombokeli+ etinda ya Yehova te, bino mpe mokonzi oyo akoyangela bino bokomonisa mpenza ete bozali kolanda Yehova Nzambe na bino.15 Kasi soki botosi mongongo ya Yehova+ te, soki botombokeli mpenza etinda ya Yehova,+ ya solo, lobɔkɔ ya Yehova ekotɛmɛla bino mpe batata na bino.+16 Sikoyo, lisusu, bótɛlɛma mpe bómona likambo monene oyo Yehova azali kosala na miso na bino.17 Lelo ezali nde mokolo ya kobuka mbuma+ ya blé te? Nakobelela+ Yehova abɛtisa bankake mpe mbula;+ bongo bóyeba mpe bómona ete mabe oyo bino bosali na miso ya Yehova na ndenge bosɛngi mokonzi mpo na bino ezali monene.”+18 Na yango, Samwele abelelaki Yehova,+ mpe Yehova abɛtisaki bankake mpe mbula na mokolo yango,+ bongo bato nyonso babangaki Yehova mpe Samwele makasi mpenza.19 Mpe bato nyonso babandaki koloba na Samwele ete: “Bondelá+ Yehova Nzambe na yo mpo na basaleli na yo, mpo toboyi kokufa; mpamba te tobakisi mabe na masumu na biso nyonso na ndenge tosɛngi mokonzi mpo na biso.”20 Bongo Samwele alobaki na bato boye: “Bóbanga te.+ Bino, bosali mabe oyo nyonso. Kaka nde bópɛngwa te, bótika kolanda Yehova te,+ mpe bosengeli kosalela Yehova na motema na bino mobimba.+21 Mpe bosengeli te kopɛngwa mpo na kolanda biloko oyo ezali ya solo te,+ oyo ezali na litomba ata moko te+ mpe oyo ebikisaka te, mpamba te ezali biloko ya solo te.22 Mpo Yehova akotika+ bato na ye te, mpo na nkombo na ye monene,+ mpamba te Yehova akani kokómisa bino bato na ye.+23 Mpo na ngai mpe, nakoki kokanisa ata moke te kosalela Yehova lisumu na kotikáká kobondela mpo na bino;+ mpe nasengeli koteya+ bino nzela ya malamu+ mpe ya sembo.24 Bóbanga+ nde Yehova, mpe bósalela ye na solo mpe na motema na bino mobimba;+ mpo bótala naino makambo minene oyo asali mpo na bino.+25 Kasi soki bosali mabe na nko, bokokɔmbɔlama,+ ná bino, ná mokonzi na bino.”+


text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
Kolimbola Mibeko 3:1-29
3 “Na nsima, tobalukaki mpe tomataki na nzela ya Bashane. Bongo Oge+ mokonzi ya Bashane abimaki, ye ná bato na ye nyonso, mpo na kokutana na biso na etumba, na Edrei.+2 Na yango, Yehova alobaki na ngai ete: ‘Kobanga ye te,+ mpo nakopesa mpenza ye ná bato na ye nyonso mpe mokili na ye na lobɔkɔ na yo; mpe osengeli kosala ye kaka ndenge osalaki Sihone+ mokonzi ya Baamore, oyo azalaki kofanda na Heshibone.’3 Na yango, Yehova Nzambe na biso apesaki mpe na lobɔkɔ na biso Oge mokonzi ya Bashane mpe bato na ye nyonso, mpe tobɛtaki ye kino moto na ye ata moko te atikalaki na bomoi.+4 Mpe tozwaki bingumba na ye nyonso na ntango yango. Ezali na sité ata moko te oyo tobɔtɔlaki bango te, bingumba ntuku motoba (60),+ etúká mobimba ya Argobe,+ bokonzi ya Oge, na Bashane.+5 Nyonso wana ezalaki bingumba oyo ebatelami makasi na bifelo milai, baporte mpe bikangiseli, bakisa mpe basité mingi ya mike oyo ezangi bifelo.6 Nzokande, tobebisaki yango,+ kaka ndenge tosalaki Sihone mokonzi ya Heshibone, na ndenge tobebisaki engumba mokomoko, mibali, basi mpe bana mike.+7 Mpe banyama nyonso ya mboka mpe biloko oyo etikalaki na bingumba yango, topunzaki yango mpo na biso.+8 “Mpe na ntango yango, tozwaki mokili na lobɔkɔ ya bakonzi mibale ya Baamore+ oyo bazalaki na etúká ya Yordani, banda na lobwaku ya mokɛli ya Arnone+ tii na Ngomba Heremone;+9 (Basidone bazalaki kobenga Heremone Sirione,+ mpe Baamore bazalaki kobenga yango Senire,)+10 bingumba nyonso ya ngomba patatalu, ná Gileade mobimba mpe Bashane mobimba tii na Saleka+ mpe Edrei,+ bingumba ya bokonzi ya Oge, na Bashane.11 Mpo, na Barefaime+ oyo batikalaki, kaka Oge mokonzi ya Bashane nde atikalaki. Talá! Sanduku ya kokunda ye ezalaki sanduku ya ebende. Ezali na Raba+ ya bana ya Amone, boye te? Bolai na yango mapeko libwa, mpe bonene na yango mapeko minei, na lipeko ya moto.12 Mpe na ntango yango, tozwaki mokili yango; longwa na Aroere,+ oyo ezali pene na lobwaku ya mokɛli ya Arnone, mpe etúká ya ngombangomba ya Gileade kabolá na mibale, mpe bingumba na yango, napesi yango Barubene mpe Bagade.+13 Mpe ndambo oyo etikalaki ya Gileade+ mpe Bashane+ mobimba ya bokonzi ya Oge, napesi yango na ndambo moko ya libota ya Manase. Etúká mobimba ya Argobe+ ya Bashane mobimba, yango ebengami mokili ya Barefaime,+ boye te?14 “Yaire+ mwana ya Manase azwaki etúká mobimba ya Argobe+ tii na ndelo ya Bageshure+ mpe ya Bamaakate,+ mpe abengaki bamboka mike yango ya Bashane na nkombo na ye moko, Havote-yaire,+ tii na mokolo ya lelo.15 Mpe Makire,+ napesi ye Gileade.+16 Mpe Barubene+ ná Bagade, napesaki bango banda na Gileade+ tii na lobwaku ya mokɛli ya Arnone, katikati ya lobwaku ya mokɛli nde ndelo, mpe tii na Yaboke, lobwaku ya mokɛli oyo ezali ndelo ya bana ya Amone;+17 ná Araba ná Yordani mpe ndelo na yango, banda na Kinerete+ tii na mbu ya Araba, Mbu ya Mungwa,+ esika mopanzi ya Pisga+ ekiti, na nse, epai moi ebimaka.18 “Bongo na ntango yango, napesaki bino mitindo ete: ‘Yehova Nzambe na bino apesi bino mokili oyo mpo bózwa yango. Bino, bilombe mibali nyonso, bokokatisa, bomibongisi ná bibundeli na bino, liboso ya bandeko na bino, bana ya Yisraele.+19 Kaka basi na bino ná bana na bino ya mike mpe bibwɛlɛ na bino (nayebi malamu ete bozali na bibwɛlɛ mingi) bakotikala kofanda na bingumba na bino oyo napesi bino,+20 kino Yehova akopesa bandeko na bino bopemi, ndenge apesi bino, mpe kino bango mpe bakozwa mokili oyo Yehova Nzambe na bino azali kopesa bango na ngámbo ya Yordani; nsima na yango nde bosengeli kozonga, moto na moto na esika na ye oyo napesi bino.’+21 “Mpe na ntango yango, napesaki Yosua+ mitindo ete: ‘Miso na yo ezali komona nyonso oyo Yehova Nzambe na bino asalaki bakonzi mibale yango. Ndenge yango nde Yehova akosala makonzi nyonso epai ozali kokatisa.+22 Bosengeli kobanga bango te, mpo Yehova Nzambe na bino Ye nde azali kobundela bino.’+23 “Mpe na ntango yango, nabondelaki Yehova amonisela ngai boboto na maloba oyo:24 ‘Ee Yehova Nkolo Mokonzi-Oyo-Aleki-Nyonso, yo moko obandi komonisa mosaleli na yo bonene+ na yo mpe lobɔkɔ na yo ya nguya,+ mpo, na likoló to na mabele, nani azali nzambe oyo asalaka misala lokola ya yo mpe makambo ya nguya lokola ya yo?+25 Nabondeli yo, tiká nakatisa mpe namona mokili malamu+ oyo ezali na ngámbo ya Yordani, etúká ya ngombangomba+ oyo ya malamu mpe Libá.’+26 Mpe Yehova azalaki kaka kosilikela ngai makasi mpo na bino+ mpe ayokelaki ngai te; kasi Yehova alobaki na ngai ete: ‘Suká wana! Koloba na ngai lisusu ata moke te likambo oyo.27 Matá na nsɔngɛ ya Pisga+ mpe tombolá miso na yo na wɛsti mpe na nɔrdi mpe na sudi mpe na ɛsti mpe moná na miso na yo moko, mpo okokatisa Yordani oyo te.+28 Mpe pesá Yosua mokumba+ mpe yikisá ye mpiko mpe lendisá ye, mpamba te ye nde akokatisa+ liboso ya bato oyo mpe ye nde akosala ete bázwa lokola libula mokili oyo okomona.’+29 Ntango nyonso wana, tozalaki kofanda na lobwaku oyo etalani na Bete-peore.+


text:
Comments :
akamba02/09/2013
ferre aloba aloba te, mais werra aza kisengi akimisi batu na stade ferre aloba te incapacité na ye ayebi koyemba te akimisi batu na stade ayebi koyemba ye moko te, a se forcer mpo akôa lokola jb mais waya music esalema mpo na ye te! donc ba musicien na ye nde basalaka ye donc
botika ko embrouillé tshein! wera wera ye mpe mutu, soki aza mokonzi ya ba niama seke aza niama ye moko mpe! onc botika ko embrouillé ba être humain toza ba niama te ka meme, buzoba ya mpamba mpamba.
chichi28/08/2013
jesus des nuances chetani gola ba tika yo po mutu ako kufa, etikali ba kunda tata werera wana kisengi ya mobali, soni ya rdc nde ye sheguer mpenza, bîsuba pe na yoki boite noir to tie bango na kati ya boite bazo mona eloko te mpo bazui eloko!!!!!!!!!!!!!!!!!!!!
!!!!!!!!!!!!!!!!!!!!!!!!!!!!!!!?!?!!!!!!!!!!!!!!!!!!!!!
!!!!!!!!!! vraimen ba voix lokola mutu aza na katî ya tonneau vraimen en plus asukolaka te vraiment toko beta werera asala blague na ndenge ya ba intelectuel.
papy28/08/2013
werera cheguer tika ba chegué balanda ye voyous idiot ya mubali ferre tshitunga na boite noir otie fally na werra na boite ya sardine ba n importe kw! fally ebele ya complexe werera kisengi bn aza na ye vulgaire
yaya28/08/2013
ba banga ata koffi te ba banga yo werra chegué ta mutu lokola cache-couche, mawa pona yo
bisuba, kisengi yo werra libolo, likata, lisoko, likunza, lifuni mapumbu
na yo.
ba kisengi balobaka mingi te tono vide kutu tono te mais citerne vide. tala elongi lokola sani ya 555, yo oyemba wapi ferre nde na mwa bill nde ba bongisela yo orchestre... ndeti oza roi de la foret zonga zamba na ba makaku
yo simba dragon tufi buzoba ya mpamba mpamba nani a filma yo siiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaa... olati mposo ya meme mpo o distraire public mwasi na yo ndumba lisoko moke, obetaka bunia, imbecile
jb omela mpema obenga ye président salite bosoto osukolaka ata te mais osubaka mawa fort hey tika ba jeune tata ya bondoki...
mutu akosimba gola toko sala lokola ba voyous te mais toko limwisa yo na kimia. okomi igwe kende nigeria na mboka conard sans impact... chetani gola chair de poule jesus nuance mwana nzambe toko mema yo na jupiter kutu oyebi ata sanza te kîsengi! ebongo jupiter nde oko yeba na tika kaka zoba oyo ayebi lisusu ko tanga te mawa plein.
kisengi ya werra
kisengi ya werra keba mutu oyo ako latisa yo kash couche aza te to bo ba pardon mpo pigeon roukoule, oloumbaka solo lokola blessé d guerre
opelisi môto mpo etumba yo zoba zoba
imbecil koko na yo lisoko ya mobali
ya solo28/08/2013
werra tufi yj mama na yo oyebi nini okufa ata ko kufa imbecile bolole ya mpamba mpamba apart ba voyous quel responsable peut t'ecouter
soki ozalaki cheguer ferre mais nazo rgreter mpenza mpenza mpenza mpo soki ozalaki mpembeni na mga mais ozui mwa bafle, illetré ya papa oyebi ata eloko ni français yo moko bisuba awuta bandundu
soni ya exaucé na gradi nde yo
sylvie mapata alala na babi ndombe, ayebi ata ko yemba te mukolo ya buzoba okufa ata kokufa
imbecil macaque roi de la foret zonga na zamba awa niama aza te peut etre oza roi ya ba soso na kin to pe ba pijeon na ba niawu soki t mpenza niama aza awa t omoni awa bandundu
zoba zoba
Visiteur20/07/2013
Je suis togolais et je ne suis pas sûr de bien comprendre le sujet qui fait polémique. Le rayonnement de WENGE MUSICA 4X4 dans les années 90 a largement dépassé les frontières du Congo. Les chansons comme kala yi boeing, pentagone, ndombolo ou encore Solo la bien après la dislocation du groupe ont connu .un grand succès dans mon pays. J'imagine que Werrason qui était un leader de ce groupe originel y a joué un rôle important et donc a un talent indéniable. Le coupé décalé qui est la tendance musicale actuellement en Afrique de l'ouest s'est inspiré à sa naissance de la danse koyimbi ko de chez werra. merci à lui pour ce qu'il apporte pour le rayonnement de la culture africaine
Visiteur10/07/2013
boza ata kutu kitoko te
Visiteur07/07/2013
CARRIERE YA TILAPI NA SUKA TOKO DINDISA YO TI OKOFUKAMA NDENGE TOSALA JB
Visitor07/07/2013
mutu oyo ya mukuse gola azo gaffer fort sikoyo akotisi na bana naye na buzoba mawa olakelami mabe oko kende liboso tse ingeta
Visitor07/07/2013
BINO B'IMPOLIS NA MOKONZI NA BINO YA INGRAT MBANO NABINO EZALI


text:
TITO
TITO 1
1 Ngai Polo, mowumbu ya Nzambe mpe mopostolo ya Yesu Kristo. Nzambe apona ngai mpe atinda ngai mpo na sunga kondima ya bato oyo ye apona mpe nakamba bango na nzela ya koyeba makambo ya solo oyo ememaka na kotosa makambo ya
Nzambe;
2 kondima mpe boyebi oyo evandi likolo ya elikya ya bomoi ya seko. Bomoi oyo, Nzambe oyo akosaka te alakaki biso wuta kala liboso ya ebandeli ya tango.
3 Mpe tango eleko oyo ye atiaki ekokaki, alakisaki Liloba na ye na polele nyonso, na nzela ya mateya oyo bapesaki ngai, na etinda ya Nzambe Mobikisi na biso.
4 Natindi mokanda oyo na Tito, mwana na ngai ya solo kati na kondima moko oyo tozali na yango: "Tika ete ngolu mpe kimia oyo ewuti na Nzambe Tata mpe na Kristo Yesu Nkolo na biso, ezala na yo."
5 Tina oyo natikaki yo na krete ezalaki ete obongisa makambo oyo etikalaki mpo na kobongisa, mpe otia bampaka ya Lingomba kati na vile moko na moko, ndenge natindaki yo.
6 Mpaka ya Lingomba esengeli azala moto oyo azangi mabe, azala mobali ya mwasi moko kaka, bana na ye basengeli kozala
bandimi mpe bazala te bana oyo bato bakoki koloba-loba mpo na bango ete bazali bana ya mobulu mpe bana oyo bazangi botosi.
7 Pamba te, esengeli ete mokengeli ya Lingomba azala na mabe te, mpo mokumba ya mosala ya Nzambe ezali likolo na ye. Yango wana, esengeli azala moto ya lofundu te, moto oyo asilikaka noki te, moto oyo amipesa na masanga te, moto oyo aswanaka te, mpe moto oyo alukaka kozwa mbongo na banzela ya soni te.
8 Kasi esengeli azala moto oyo ayambaka bapaya malamu, moto oyo alingaka makambo ya malamu, moto ya bwanya, moto na sembo, mosantu, mpe oyo ayebi komibatela malamu.
9 Esengeli asimba makasi penza Liloba ya solo oyo bateyaki ye, mpo ete akoka kolendisa bato mosusu na nzela ya mateya ya solo, mpe kosukisa baoyo batiaka tembe na yango.
10 Pamba te, bato mingi bazali batomboki, bato ya biloba-loba mpe bakosaka bato; mingi penza baoyo bazali na lisanga ya bato bakatisa nzoto.
11 Esengeli okangisa bango minoko, pamba te bazali kobebisa mabota mingi na nzela ya koteya makambo oyo bakoki koteya te; mpe basalaka bongo mpo na kozwa mbongo na banzela ya soni.
12 Moto moko na kati ya baprofeta ya bato ya Krete alobaki: "Bato ya Krete bazalaka tango nyonso bato ya lokuta; bazali banyama ya mabe penza, bato ya lokoso mpe bagoigoi."
13 Makambo alobaki ezali ya solo. Yango wana pamela bango makasi penza, mpo ete bazala peto kati na kondima
14 mpe bakangama te na masapo ya bayuda, to mpe na mibeko ya baoyo baboyaka makambo ya solo.
15 "Mpo na baoyo bazali peto, biloko nyonso ezali peto;" kasi eloko moko te ezali peto mpo na baoyo bazali na bosoto mpe bazangi kondima. Pamba te, makanisi na bango mpe mitema na bango ezali na bosoto.
16 Balobaka ete bayebi Nzambe, kasi bawanganaka ye na nzela ya makambo oyo basalaka. Bazali bato mabe, bato bazangi botosi, mpe bazali na makoki te mpo na kosala ata likambo moko ya malamu.
TITO 2
1 Kasi yo, teya makambo oyo mateya ya solo ezali kosenga.
2 Teya mibange mibali ete bazala bato ya lokoso te, bazala bato oyo bakoki mpo na kozwa botosi, bazala bato oyo bayebi komibatela malamu, bato oyo bazala peto kati na kondima na bango, na bolingo na bango, mpe na koyika mpiko na bango.
3 Ndenge moko mpe, teya mibange basi ete bazala na bomoi ya bosantu, batongaka bato te, mpe bazala bawumbu ya masanga te, kasi bateyaka makambo ya malamu.
4 Bongo bakokoka koteya bilenge basi mpo balinga mibali na bango mpe bana na bango,
5 bayeba komibatela malamu, bazala na bomoi ya peto, babongisaka bandako na bango malamu, bazala bato malamu, mpe batosaka mibali na bango, mpo ete moto ata moko te aloba mabe mpo na Liloba ya Nzambe.
6 Ndenge moko mpe, lendisa bilenge mibali ete bayeba komibatela malamu.
7 Kati na makambo nyonso, zala ndakisa epai na bango na nzela ya kosala makambo oyo ezali malamu. Mateya na yo ezala ya peto mpe oyo ezali komema botosi.
8 Lobaka maloba ya malamu oyo bato bakoki koloba mabe te mpo na yango, mpo ete baoyo bazali kotelemela yo bayoka soni, pamba te bakozwa ata likambo moko te ya mabe oyo bakoloba mpo na biso.
9 Teya bawumbu ete batosaka bakonzi na bango, mpe basepelisaka bango na makambo nyonso; bazongiselaka bango maloba na tembe te
10 mpe bayibaka bango te, kasi basengeli kolakisa ete bakoki kotiela bango mitema, mpo ete kati na makambo nyonso oyo bazali kosala, bakomisa mateya ya Nzambe Mobikisi na biso, eloko oyo ezali kobenda bato.
11 Pamba te, Nzambe asi'alakisi ngolu na ye mpo na lobiko ya bato nyonso.
12 Ngolu yango ezali koteya biso ete, toboya kozanga botosi na makambo ya Nzambe mpe toboya baposa ya mokili; mpe na tango oyo tozali, tozala bato ya komibatela malamu, bato ya bosembo, mpe bato oyo batosaka makambo ya Nzambe.
13 awa tozali kozela elikya ya esengo, komonana ya nkembo ya Nzambe na biso monene mpe Mobikisi Yesu Kristo.
14 Amipesaki ye moko mpo na biso, mpo ete akangola biso na mabe nyonso, mpe mpo apetola mpo na ye moko, bato oyo bazali ya ye moko, baoyo bazali na posa monene mpo na kosala misala ya malamu.
15 Oyo nde makambo osengeli koteya. Lendisa mpe pamela na bokonzi nyonso. Moto moko te atiola yo.
TITO 3
1 Kanisela bango ete esengeli bayokelaka bayangeli mpe bakonzi na bango, batosaka bango, mpe bazala ya kobongama mpo na kosala makambo ya malamu.
2 Yebisa bango ete bafingaka bato te, kasi bazala bato ya kimia mpe ya boboto, mpe balakisaka tango nyonso ezaleli ya malamu epai ya bato nyonso.
3 Pamba te, liboso, biso mpe tozalaki bato bazanga mayele, bato bazanga botosi, bato babunga nzela, bawumbu ya baposa ya ndenge na ndenge mpe bawumbu ya bisengo, bomoi na biso ezalaki kati na mabe mpe totondaki na bilulela, bato bazalaki koyina biso, mpe tozalaki koyinana biso na biso.
4 Kasi tango bolamu mpe bolingo ya Nzambe Mobikisi na biso emonanaki,
5 abikisaki biso; soki abikisaki biso, ezali te mpo na misala ya malamu oyo tosalaki, kasi ezali mpo na mawa na ye. Abikisaki biso na nzela ya kosukola biso na mbotama ya sika mpe na nzela ya kokomisa biso bato ya sika na nguya ya Molimo Mosantu,
6 oyo asopelaki biso na mingi penza na nzela ya Yesu Kristo Mobikisi na biso,
7 mpo ete, na ngolu na ye, tokoka kokoma bato na sembo na miso ya Nzambe, mpe tokoka kozwa bomengo ya bomoi ya seko oyo totielaka elikya.
8 Maloba oyo ezali ya solo penza; mpe nalingi oteyaka makambo oyo na molende nyonso, mpo ete baoyo basi'bandima Nzambe bamipesa mobimba mpo na kosala misala ya malamu. Makambo oyo ezali malamu mpe na litomba mingi penza epai ya moto nyonso.
9 Kasi boya mituna ya bozoba, makambo etali bakombo ya bakoko, tembe, mpe koswana mpo na oyo etali Mibeko, pamba te yango ezali na litomba te mpe ezali na tina te.
10 Moto oyo akotisaka bokabwani, kebisa ye mbala ya liboso mpe mbala ya mibale. Soki aboyi koyoka, tika ye.
11 Pamba te, esengeli oyeba ete moto ya ndenge wana, asi'abungi nzela mpe azali kosala masumu; azali mpe komikatela ye moko etumbu.
12 Tango nakotindela yo Artemas to Tishike, sala nyonso mpo oya epai na ngai na Nikopolis, pamba te nakani kolekisa tango ya malili makasi kuna.
13 Sala nyonso oyo okoki kosala mpo na kosunga molakisi ya Mibeko Zenas mpe Apolos, mpo na mobembo na bango, mpo ete bazanga eloko moko te.
14 Esengeli bato na biso mpe bayekola kosala misala ya malamu, mpo ete bakoka kosungaka baoyo bazalaka na posa ya lisalisi. Na ndenge wana, bakozala te bato oyo babotaka mbuma te.
15 Baoyo nyonso bazali elongo na ngai batindeli yo mbote. Pesa mbote na baoyo balingaka biso kati na kondima. Tika ete ngolu ezala na biso nyonso.
Mapamboli na moto oyo aboyaka kolanda toli ya bato ya mabe,
oyo atelemaka te na nzela ya bato ya masumu, mpe avandaka esika moko te na batioli.
BANZEMBO 1: 1
Mapamboli.com 2018 . Copyright. Un site en Lingala, pour la diffusion et partage de la Bible. Site associatif, sans but lucratif publié par Jupé BONGOLO. Siège : 1 rue Fleutet 74100 Annemasse (France).
MAPAMBOLI. COM


text:
Lisolo 54: Aleki bato nyonso na makasi
BOYEBI nkombo ya moto oyo aleki bato nyonso na makasi? Moto yango azalaki mosambisi, nkombo na ye Samsone. Makasi na ye eutaki epai ya Nzambe. Liboso kutu Samsone abotama, Yehova ayebisaki mama na ye ete: ‘Mosika te okobota mwana mobali. Ye akobikisa Yisraele na mabɔkɔ ya Bafilistia.’
Bafilistia ezali bato mabe oyo bazalaki kofanda na Kanana. Bazalaki na mibali ya etumba ebele, mpe bazalaki mpenza konyokola Bayisraele. Mokolo moko, Samsone azalaki kokende epai ya Bafilistia, nkɔsi moko ebimeli ye, ezali koganga. Bongo Samsone abomi nkɔsi yango kaka na mabɔkɔ. Abomi mpe ebele ya Bafilistia.
Na nsima, Samsone alingi mwasi moko nkombo na ye Delila. Bakonzi ya Bafilistia balaki ete bakopesa mwasi yango moto na moto shekele ya palata nkóto moko na nkama moko (1 100) soki ayebisi bango sekele ya makasi ya Samsone. Delila azali na mposa ya mbongo nyonso wana. Alingi Samsone mpenza te, alingi mpe basaleli ya Nzambe te. Yango wana, azali ntango nyonso kotungisa Samsone ete ayebisa ye sekele ya makasi na ye.
Nsukansuka, Samsone ayebisi Delila sekele ya makasi na ye. Alobi na ye ete: ‘Nsuki na ngai ekatamaka te, mpo banda kobotama na ngai, Nzambe aponá ngai nazala Monaziri na ye. Soki bakati ngai nsuki, makasi na ngai mpe ekosila.’
Lokola Delila amoni ete Samsone afungoleli ye motema, alalisi ye na mabɔlɔngɔ na ye. Na nsima, abengi mobali moko aya kokata ye nsuki. Ntango Samsone alamuki, makasi ezali lisusu te. Bafilistia bakangi ye, batɔbɔli ye miso nyonso mibale mpe bakómisi ye moombo na bango.
Mokolo moko boye, Bafilistia basali fɛti mpo na nzambe na bango Dagone; babimisi Samsone na bolɔkɔ bayei na ye mpo asɛkisa bango. Nzokande nsuki na ye ekoli lisusu. Samsone alobi na elenge mobali oyo asimbaki ye na lobɔkɔ ete: ‘Tiká nasimba makonzí oyo esimbi ndako.’ Bongo Samsone asɛngi Nzambe apesa ye lisusu makasi. Na nsima, asimbi makonzí ya ndako mpe agangi ete: ‘Tiká nakufa elongo na Bafilistia!’ Bafilistia nkóto misato (3 000) bazalaki na fɛti yango. Ntango Samsone atindiki makonzí ya ndako, ndako ekwei mpe ebomi bato nyonso oyo bazalaki na kati.
Basambisi mikapo 13 tii 16.
Mituna
- Boyebi nkombo ya moto oyo alekaki bato nyonso na makasi kino lelo, mpe nani apesaki ye makasi yango?
- Na ndenge oyo bozali komona na elilingi oyo, mokolo moko Samsone asalaki nkɔsi moko ya monene nini?
- Na elilingi oyo, sekele nini Samsone azali koyebisa Delila, mpe na ndenge nini likambo yango esalaki ete Bafilistia bákanga ye?
- Ndenge nini Samsone abomaki banguna na ye Bafilistia 3 000 na mokolo oyo akufaki?
Mituna mosusu
- Tángá Basambisi 13:1-14.
Ndenge nini Manoa ná mwasi na ye bapesi baboti ndakisa moko malamu na likambo ya kobɔkɔla bana? (Bas. 13:8; Nz. 127:3; Ef. 6:4)
- Tángá Basambisi 14:5-9 mpe 15:9-16.
Masolo oyo elobeli ndenge Samsone abomaki nkɔsi, ndenge akatakataki bansinga nyonso oyo bakangaki ye na yango, mpe ndenge asalelaki mbanga ya mpunda mobali mpo na koboma bato 1 000 emonisi nini mpo na mosala ya elimo santu ya Yehova?
Ndenge nini elimo santu esalisaka biso lelo oyo? (Bas. 14:6; 15:14; Zek. 4:6; Mis. 4:31)
- Tángá Basambisi 16:18-31.
Ndenge nini baninga mabe babebisaki Samsone, mpe liteya nini tokoki kozwa na likambo yango? (Bas. 16:18, 19; 1 Ko. 15:33)


text:
Bienvenue chez MANU LUVAKA TV
le blog du site WWW.MANULUVAKATV.COM
ici découvrez les news de vos artistes préféré ,
Kabosé,Fally, Ferre, Koffi, Werra,Jb, Karmapa,Kester etc...
laisser vos commentaires si vous le désirer,
Je suis producteur,distributeur de musique
si vous voulez me joindre ou avez des questions voici mon numéro et adresse mail :
+33 6 86 50 96 92
luvaka@hotmail.fr
Design by manuluvakatv
Abonne-toi à mon blog ! (1 abonné)
Retour au blog Music de manuluvakatv
ngai, Posté le dimanche 12 juillet 2009 09:47
bandeko na ngai totika kimutema mabe boye,komona shaba to meteyo esali bino esengo te?lokola bazokufa nde eza esengo na bino?soki azo sur na muasi na yo te yongo nde etindi yo oyina bandeko na yo?soki omoni okoka kofuta 10eur te vanda na ndako na yo tika kofinga tango mosusu bango baleki yo ezakutu tango mosusu te eza bongo,soki okei bisika bango bavandaka na kin?yomutu yo poto oktelema te yiba malamu tika bango basala mosala na bango.
pengani makoma, Posté le jeudi 09 juillet 2009 15:10
bandeko na nga bokosepela boyoka bakufi na kin wana bolobi aaaa mawaaaaa baye bokosepela te bokotombola cooongo ndenge nini a soki werra aje bosepeli sima bolobi e bandoki wana nakomi nanga kosambel a sikoyo koseka eeeza mabe schaba leki ya sansusi asali nini azali mutu bosepeli te jezu alobaki sepela namutu oyo aye kosepela nayo lela na mutu oyo azo lela nayo . na nioso wana kobosana nzambe te te te te
bébé goût, Posté le lundi 06 juillet 2009 18:58
kiee kieee kieeee na seki pe na lembi ba kanisi ba nani na ba nani bako ya pe piakulu piakulu na spectacle na bango ezanga tina sia to monaka monaka bango na ba dvd sikoyo ekomi lisusu en live toke na bilongi na bango wapi soki ba zuaki ata bato ya intéressant nalingaki na ndima mais bango tse encore djani oui mais le reste la ba mikinza wana bayeli nini ba vrai acteurs batikali baye na batu lokola shaba na meteo mais boza maboma vraiment bato bako ya pe tse po boza sakana na bato boyebi valeur ya mbongo bino10euros de nos jours c'est beaucoup crise ekoti na monde bozongakaka na kin bokende ko kelela boko zonga ata na mua respect ke botiaki pe makolo na bino na poto "MARC PE TIKAKA KO SALAKA BA EMISSION YA BOYE EKO APPORTER YO NINI BAZANGI OYO BAKO PESA YO NINI EN PLUS BAKO SALA MPIAKA YA DANGER ATA OSALELI BANGO PUB"
sankaradekuntatv, Posté le dimanche 05 juillet 2009 08:21
salut, na sali émission ya sika titre na yango"Au secours"
le but de cette émission est de soutenir les plus faible c'est-à-dire ceux qui ont du mal à régler leurs problèmes seul .
Moi et mon équipe allons procéder au lancement de l'émission a partir de lundi , vous aurez l'occasion de suivre cette émission sur le blog le plus suivi leadertv.skyblog.com et http://sankaradenkunta.skyrock.com.
Soki oza na problème exemple:
-ba mela yo mbongo
-ba botola yo mobali
-bayiba yo mwasi
- babeta yo
-ba pirater dvd na yo tindela biso kombo ya mutu photo na ye adresse na ye toko tanga ye toko lakisa ye na mukili mobimba .
émission na bino avec impact et idéologie bo yamba yango.
pour me contacter :sankara@hotmail.fr /+336.16.09.96.86


text:
Tokozalaka te tango nyonso kolekisaka tango na biso na kolakisaka ete bomikotisi na bomoyi ya mboka mopaya ezali na litomba po na mboka yango.
Tokoloba tango molayi boni, ete, kimopaya ezali likambo te. Loposo ya moto ezali mindondo te, tokoloba yango tii wapi?
Tokoloba tango molayi boni, ete, bamizilima nyonso te nde bazali baterroriste. Mindele nyonso te nde bazali baraciste. Bayindo nyonso te nde bazali na goyi-goyi. Tokoloba yango tii wapi?
Ezali na makambo ya tina oyo esengeli tolobelaka! Makambo oyo ekotisaka mbongo pe etongaka bomoyi ya bato na mboka.
Na lingomba Mabiki, kolekisela biso tango te na kolukaka kosambaka po na koloba ete, Bayi-Afrika oyo bafandaka na Beljiki, na nini bazali tina po na Beljiki. Wana yo moto okoyeba, etali biso te. Tikala kaka na position wana, toza na tango te ya kokipaka yo.
Toza na tina na Beljiki. Tozosala po tozala na esika lokola bato na kati ya bato na mboka oyo eyambi biso. Tondimi mikumba na biso pe tokoboya makoki na biso te.
Mpaku, tokofutaka. Mpaku ya fulu, tofutaka. Oyo ya nzela, tofutaka. Mosala, tolukaka, tozwaka, tosalaka yango.
Soki balongoli biso, tokotaka kisomele pe tofutamaka bo somele nyonso afutamaka na Beljiki. Soki tobeli, ezali makoki na biso ya kobikisama na lopitalo.
Ezali makoki po na bana na biso kokende kelasi, bakendeke kelasi, bazwaka pe na sima balukaka mosala, lizita ekangami pe ebandeli.
Yango nde babengaka bomikotisi pe bonsomi (intégration et citoyenneté). Oyo etikali,...eza tuba-tuba vova!
Bo bato, moto oyo azali kobunda po na kotikala na bomoyi, moninga moto asengeli kosunga ye!


text:
Ndenge nini okoki kopesa mabɔkɔ mpo bomoko na biso bakristo ekóma makasi?
“Uta na ye nzoto mobimba, lokola esangani liboke moko na boyokani mpenza mpe ebongisami mpo na kosala elongo.”
NZEMBO: 53, 107
1. Banda na ebandeli, nini emonanaka na misala ya Nzambe?
YEHOVA ná Yesu basalaka na bomoko banda ebandeli mpenza ya bozalisi. Yehova akelaki Yesu liboso ya kokela biloko mosusu nyonso. Na nsima, Yesu asalaki elongo na Yehova mpe ‘azalaki pembeni na ye lokola mosali ya mayele.’ (Masese 8:30) Basaleli ya Yehova mpe basalaki elongo na misala oyo basengelaki kosala. Na ndakisa, Noa ná libota na ye batongaki masuwa elongo. Na nsima, Bayisraele basalaki elongo mpo na kotonga tabernakle, kofungola yango, mpe komema yango na bisika mosusu. Na tempelo, bazalaki koyemba mpe kobɛta miziki elongo mpo na kosanzola Yehova na miziki ya kitoko. Basaleli ya Yehova bazalaki na likoki ya kosala makambo nyonso wana kaka mpo bazalaki kosala elongo na basusu.
2. (a) Nini ezalaki komonana polele na lisangá ya bokristo ya siɛklɛ ya liboso? (b) Mituna nini tokotalela?
2 Bakristo ya siɛklɛ ya liboso bazalaki mpe kosala elongo. Ntoma Paulo alimbolaki ete atako bazalaki na makoki mpe mikumba ndenge moko te, bazalaki na bomoko. Bango nyonso bazalaki kolanda Mokambi na bango, Yesu Kristo. Ntoma Paulo akokanisaki bango na nzoto oyo ezali na binama ndenge na ndenge, oyo nyonso esalaka elongo. (Tángá 1 Bakorinti 12:4-6, 12.) Bongo biso lelo oyo? Ndenge nini tokoki kosala elongo na mosala ya kosakola, na lisangá, mpe na libota?
KOSALA ELONGO NA MOSALA YA KOSAKOLA
3. Emonaneli nini ntoma Yoane amonaki?
3 Na siɛklɛ ya liboso, ntoma Yoane amonaki emonaneli moko ya baanzelu nsambo oyo bazalaki koyula bakelelo. Ntango anzelu ya mitano ayulaki kelelo na ye, Yoane amonaki “monzoto moko euti na likoló mpe ekwei na mabele.” “Monzoto” yango esalelaki fungola mpo na kofungola libulu moko ya mozindo mpe ya molili. Ya liboso, molinga makasi ebimaki na libulu yango, na nsima ebele ya mayoyo eutaki na milinga yango. Na esika ya kobebisa banzete to milona, mayoyo yango ebebisaki nde “bato oyo bazali na elembo ya Nzambe na bilongi na bango te.” (Emoniseli 9:1-4) Ntoma Yoane ayebaki ete ebele ya mayoyo ekoki kobebisa biloko mingi; esalemaki bongo na Ezipito na ntango ya Moize. (Kobima 10:12-15) Mayoyo oyo ntoma Yoane amonaki emonisi bakristo oyo batyami mafuta na elimo oyo bazali kosakola nsango moko ya nguya mpo na mangomba ya lokuta. Mpe bamilio mosusu ya bato oyo bazali na elikya ya bomoi ya seko awa na mabele basangani na bango. Elongo, bazali na bomoko na mosala yango ya kosakola. Mosala yango esalisi bato mingi bálongwa na mangomba ya lokuta mpe básikwama na boombo ya Satana.
Tozali na likoki ya kosakola na mokili mobimba mpo tozali kosala na bomoko
4. Mosala nini basaleli ya Nzambe basengeli kosala, mpe wapi lolenge kaka moko bakoki kosala yango?
4 Tozali na mokumba ya kosakola “nsango malamu” epai ya bato na mokili mobimba liboso nsuka eya. Yango ezali mosala moko monene! (Matai 24:14; 28:19, 20) Tosengeli kobenga baoyo nyonso ‘bazali na mposa ya mai’ báya komɛla “mai ya bomoi,” elingi koloba, tosengeli koteya baoyo nyonso bazali na mposa ya koyeba solo ya Biblia. (Emoniseli 22:17) Kasi, tokoki kosala yango kaka soki ‘tosangani liboke moko na boyokani mpenza’ mpe tozali kosala na bomoko na kati ya lisangá.
5, 6. Ndenge nini kosakola nsango malamu esalaka ete tózala na bomoko?
5 Mpo tópesa litatoli na bato ebele koleka, tosengeli kobongisama malamu na mosala na biso ya kosakola. Malako oyo tozwaka na lisangá esalisaka biso tósala yango. Nsima ya likita ya mosala ya kosakola, tobimaka mpo na kokende koyebisa bato nsango malamu ya Bokonzi. Topesaka mpe bango mikanda oyo elimbolaka Biblia. Kutu, tokabolaka bamilio ya mikanda yango na mokili mobimba. Ntango mosusu basɛngaka biso tópesa mabɔkɔ na bakampanye ya mosala ya kosakola. Ntango ozali kosala mosala yango, ozali kosala elongo na bamilio ya bandeko na mokili mobimba oyo bazali kosakola nsango kaka moko wana! Ozali mpe kosala elongo na baanzelu, oyo bazali kosalisa basaleli ya Nzambe básakola nsango malamu.
6 Tosepelaka mingi ntango totángaka na Buku ya mobu matomba oyo mosala ya kosakola ezali kobimisa na mokili mobimba! Kanisá mpe ndenge oyo tozalaka na bomoko na mokili mobimba ntango tobengisaka bato na mayangani na biso. Kuna, biso nyonso toyokaka mateya kaka moko. Badiskur, badrame, mpe bilakiseli elendisaka biso tópesa Yehova oyo eleki malamu. Tosalaka mpe na bomoko elongo na bandeko na biso ya mokili mobimba ntango toyanganaka na Ekaniseli mbula na mbula. (1 Bakorinti 11:23-26) Toyanganaka biso nyonso mokolo moko, 14 Nisana, nsima ya kolala ya moi, mpo na komonisa ete tozali na botɔndi mpo na oyo Yehova asalaki mpo na biso, mpe mpo na kotosa etinda ya Yesu. Mpe mwa bapɔsɔ liboso ya Ekaniseli, tosalaka elongo mpo na kobengisa ebele ya bato báya koyangana elongo na biso na molulu wana ya ntina mingi.
7. Lokola tosalaka elongo, tozalaka na likoki ya kosala nini?
7 Liyoyo moko mpamba ekoki te kobebisa biloko mingi. Ndenge moko mpe, mosakoli moko mpamba akoki te kopesa litatoli na bato nyonso. Kasi lokola tosalaka elongo, tozali na likoki ya koyebisa bamilio ya bato makambo ya Yehova mpe kosalisa bango básanzola ye mpe bákumisa ye.
KOSALA NA BOMOKO NA KATI YA LISANGÁ
8, 9. (a) Ndakisa nini ntoma Paulo asalelaki mpo na koteya bakristo bázala na bomoko? (b) Ndenge nini tokoki kosala elongo na kati ya lisangá?
8 Ntoma Paulo alimbolelaki Baefese ndenge oyo lisangá ebongisami, mpe alobaki ete bato nyonso na lisangá basengeli ‘kokola na makambo nyonso.’ (Tángá Baefese 4:15, 16.) Asalelaki ndakisa ya nzoto mpo na kolimbola ete mokristo mokomoko akoki kosalisa lisangá ezala na bomoko mpe elanda Yesu, Mokambi ya lisangá. Alobaki ete binama nyonso ya nzoto esalaka elongo “na nzela ya matonga nyonso oyo epesaka nyonso oyo esengeli.” Na yango, tózala bilenge to mikóló, nzoto kolɔngɔnɔ to te, mokomoko na biso asengeli kosala nini?
Ndenge nini okoki kosalisa lisangá ezala na bomoko?
9 Yesu atye bankulutu mpo bákamba lisangá, mpe alingi ete tómemya bango mpe tólanda litambwisi oyo bapesaka biso. (Baebre 13:7, 17) Kosala bongo, ezalaka ntango nyonso pɛtɛɛ te. Kasi tokoki kosɛnga Yehova asalisa biso. Elimo santu na ye ekoki kosalisa biso tótosa malako nyonso oyo bankulutu bapesaka biso. Kanisá mpe ndenge oyo tokoki kosalisa lisangá na biso soki tozali na komikitisa mpe tozali kosala elongo na bankulutu. Lisangá na biso ekozala na bomoko, mpe bolingo oyo tolingaka bandeko ekokóma lisusu makasi.
10. Ndenge nini basaleli na misala basalisaka mpo lisangá ezala na bomoko? (Talá elilingi ya ebandeli.)
10 Basaleli na misala mpe basalisaka mpo lisangá ezala na bomoko. Basalaka makasi mpo na kosalisa bankulutu, mpe tozali na botɔndi mpo na nyonso oyo basalaka. Na ndakisa, basaleli na misala balukaka koyeba soki tozali na mikanda mingi mpo na mosala ya kosakola, mpe bayambaka bapaya oyo bayei na makita na biso. Basalaka mpe mosala makasi mpo na kobongisa Ndako ya Bokonzi mpe babatelaka yango pɛto. Ntango tosalaka elongo na bandeko yango, tosalaka na bomoko mpe tosalelaka Yehova na ndenge oyo ebongisami.
11. Bilenge bakoki kosala nini mpo na kosalisa lisangá ezala na bomoko?
11 Bankulutu mosusu basali mosala makasi na lisangá na boumeli ya bambula mingi. Kasi ekoki kozala ete bazali lisusu te na likoki ya kosala mingi lokola liboso mpo bakómi mikóló. Bandeko oyo bazali naino bilenge bakoki kosalisa bango. Soki bazwi formasyo, bakoki kokokisa malamu mikumba mingi na lisangá. Mpe soki basaleli na misala bazali kosala mosala makasi, bakoki kozala na likoki ya kokóma bankulutu na mikolo ezali koya. (1 Timote 3:1, 10) Bankulutu mosusu oyo bazali naino bilenge bakei mpenza liboso na ndenge bakómi bakɛngɛli ya zongazonga mpe bazali kosalisa bandeko na masangá mingi. Tozalaka na botɔndi komona ndenge bandeko oyo bazali naino bilenge basepelaka kosalela bandeko.
KOSALA ELONGO NA KATI YA LIBOTA
12, 13. Nini ekoki kosalisa moto mokomoko na kati ya libota asala elongo na basusu?
12 Ndenge nini tokoki kosalisa bato ya libota na biso mpo tósala elongo? Kosala Losambo na kati ya libota pɔsɔ na pɔsɔ ekoki kosalisa biso. Soki baboti ná bana bazali kolekisa ntango mingi elongo mpo na koyekola makambo ya Yehova, bakolingana lisusu mingi. Na ntango ya Losambo na kati ya libota, bakoki komekameka makambo oyo bakoloba na mosala ya kosakola, mpe yango ekosalisa bango nyonso bámibongisa malamu. Lisusu, ntango bazali koyoka makambo oyo bato mosusu ya libota bazali koloba mpo na solo mpe komona ete moto nyonso na libota alingaka Yehova mpe alingi kosepelisa ye, boyokani na bango ekómaka lisusu makasi.
Soki mwasi ná mobali balingaka Yehova mpe basalelaka ye elongo, bakozala na esengo mpe na bomoko na libala na bango
13 Ndenge nini mwasi ná mobali bakoki kosala elongo? (Matai 19:6) Soki bango mibale balingaka Yehova mpe basalelaka ye elongo, bakozala na esengo mpe na bomoko na libala na bango. Basengeli mpe komoniselana bolingo, ndenge Abrahama ná Sara, Yisaka ná Rebeka, mpe Elekana ná Ana basalaki. (Ebandeli 26:8; 1 Samwele 1:5, 8; 1 Petro 3:5, 6) Soki mwasi ná mobali basali bongo, bakozala na bomoko mpe bakopusana penepene na Yehova.
14. Soki mobali na yo to mwasi na yo azali kosalela Yehova te, okoki kosala nini mpo libala na bino ezala kaka malamu?
14 Biblia elobi polele ete tosengeli te kobalana na moto oyo asalelaka Yehova te. (2 Bakorinti 6:14) Nzokande, ezali na bandeko mibali mpe bandeko basi oyo bazali na babalani oyo bazali Batatoli ya Yehova te. Basusu kati na bango bayekolaki solo nsima ya kobalana, kasi babalani na bango bakómaki Batatoli te. Mpo na basusu, ekoki kozala ete babalanaki na mosaleli moko ya Yehova, kasi na nsima mobali na bango to mwasi na bango atikaki lisangá. Na makambo wana nyonso, bakristo basalaka nyonso oyo bakoki mpo na kotosa batoli ya Biblia mpo libala na bango ekoba kozala malamu. Mbala mosusu, yango ezalaka ntango nyonso pɛtɛɛ te. Na ndakisa, ndeko mwasi Mary ná mobali na ye David bazalaki kosalela Yehova elongo. Na nsima, ndeko David atikaki koyangana na makita. Kasi ndeko Mary akobaki kosala nyonso mpo na kozala mwasi malamu mpe komonisa bizaleli ya mokristo. Ateyaki mpe bana na bango motoba makambo ya Yehova mpe akobaki kokende na makita mpe na mayangani. Bambula mingi na nsima, ntango bana na bango bakolaki mpe bango nyonso batikaki ndako ya baboti, ndeko Mary akobaki kosalela Yehova, atako ezalaki mpasi mingi mpo na ye. Kasi na nsima, ndeko David abandaki kotánga bazulunalo oyo ndeko Mary azalaki kotikela ye. Na nsima, azongelaki koyangana na makita mosusu. Mbala mingi, nkɔkɔ na ye ya mobali oyo azalaki na mbula motoba azalaki kobombela ye esika ya kofanda, mpe soki ndeko David ayei te, mwana yango azalaki koloba: “Nkɔkɔ, nazelaki yo mingi na makita lelo.” Nsima ya mbula 25, ndeko David azongelaki Yehova, mpe ye ná mwasi na ye bazali na esengo ete sikoyo bazali lisusu kosalela Yehova elongo.
15. Ndenge nini baoyo baumeli na libala bakoki kosalisa baoyo babalani sika?
15 Lelo oyo, Satana azali kobundisa mabota. Yango wana, mwasi ná mobali oyo bazali kosalela Yehova basengeli kosala elongo. Ezala osali bambula ebele na libala to outi kobala sika, kanisá nini okoki koloba to kosala mpo na kobongisa lisusu libala na bino. Soki bobalaná banda kala, bózala ndakisa malamu mpo na baoyo bauti kobalana sika. Ntango mosusu bokoki kobengisa babalani ya sika mpo báya kosangana elongo na bino na Losambo na kati na libota. Bakomona ete ata soki bato basali bambula ebele na libala, basengeli kokoba komoniselana bolingo mpe kozala na bomoko.
“TÓMATA NA NGOMBA YA YEHOVA”
16, 17. Basaleli ya Nzambe oyo bazali na bomoko bazali kozela nini?
16 Ntango Bayisraele bazalaki kokende na bafɛti na bango na Yerusaleme, bazalaki kosala elongo. Bazalaki kobongisa biloko nyonso oyo basengelaki na yango mpo na mobembo. Na nsima, bazalaki kosala mobembo elongo mpe kosalisana. Na tempelo, bango nyonso bazalaki kosanzola Yehova mpe kosambela ye elongo. (Luka 2:41-44) Lelo oyo, lokola tozali komibongisa mpo na bomoi na mokili ya sika, tosengeli kozala na bomoko mpe kosala nyonso oyo tokoki mpo na kosala elongo. Okoki kokanisa ndenge oyo okoki kosala yango lisusu mingi koleka?
17 Na mokili, bato bayokanaka te mpe babundaka mpo na makambo mingi. Kasi biso tozali na botɔndi ndenge Yehova asalisi biso tózala na kimya mpe tóyeba solo! Basaleli na ye na mokili mobimba bazali kosambela ye na ndenge oyo alingi. Mpe mingimingi na mikolo oyo ya nsuka, basaleli ya Yehova bakómi lisusu na bomoko makasi koleka. Kaka ndenge mosakoli Yisaya mpe mosakoli Mika basakolaki, tozali komata na “ngomba ya Yehova” elongo. (Yisaya 2:2-4; Tángá Mika 4:2-4.) Kanisá esengo oyo tokozala na yango na mikolo ezali koya, ntango bato nyonso awa na mabele bakosangana “liboke moko na boyokani mpenza” mpe bakosala elongo mpo na kosambela Yehova!


text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
Mitángo 9:1-23
9 Mpe Yehova alobaki na Moize na esobe ya Sinai na mbula ya mibale ya kobima na bango na mokili ya Ezipito, na sanza ya liboso,+ ete:2 “Sikoyo bana ya Yisraele basengeli kobongisa mbeka ya elekeli+ na ntango na yango oyo etyamá.+3 Na mokolo ya zomi na minei ya sanza oyo, na mpokwa, liboso molili ekɔta,*+ bosengeli kobongisa yango na ntango na yango oyo etyamá. Bosengeli kobongisa yango na kolanda mibeko na yango nyonso mpe ndenge nyonso oyo basalaka yango.”+4 Bongo Moize alobaki na bana ya Yisraele ete bábongisa mbeka ya elekeli.5 Bongo babongisaki mbeka ya elekeli na sanza ya liboso, na mokolo ya zomi na minei ya sanza yango, na mpokwa, liboso molili ekɔta,* na esobe ya Sinai. Na kolandáká mitindo nyonso oyo Yehova apesaki Moize, bana ya Yisraele basalaki kaka bongo.+6 Sikoyo ezalaki na bato oyo bakómaki mbindo na molimo+ ya moto, yango wana bakokaki te kobongisa mbeka ya elekeli na mokolo yango. Na yango, bayaki liboso ya Moize ná Arona na mokolo yango.+7 Na nsima, bato yango balobaki na ye ete: “Tokómi mbindo na molimo ya moto. Mpo na nini tópekisama kopesa Yehova likabo+ na ntango na yango oyo etyamá na kati ya bana ya Yisraele?”8 Na yango, Moize alobaki na bango ete: “Bótɛlɛma wana, mpe bótika ngai nayoka mitindo oyo Yehova akopesa mpo na bino.”+9 Bongo Yehova alobaki na Moize ete:10 “Lobá na bana ya Yisraele boye: ‘Soki moto moko na kati na bino to na kati ya mabota na bino oyo ekoya akómi mbindo na molimo+ moko to azali na mobembo mosika, ye mpe asengeli kobongisa mbeka ya elekeli mpo na Yehova.11 Na sanza ya mibale,+ na mokolo ya zomi na minei, na mpokwa, liboso molili ekɔta,* bakobongisa yango. Bakolya yango elongo na mampa oyo ezangi levire mpe na ndunda ya bololo.+12 Basengeli kotika ndambo na yango te tii na ntɔngɔ,+ mpe bakobuka mokuwa na yango ata moko te.+ Bakobongisa yango na kolanda mobeko mobimba ya elekeli.+13 Kasi soki moto azalaki pɛto to azalaki na mobembo te mpe amonisaki bopɔtu mpo na kobongisa mbeka ya elekeli, molimo yango asengeli kolongolama na kati ya bato na ye,+ mpo apesaki likabo ya Yehova te na ntango na yango oyo etyamá. Moto yango akozongisa monɔkɔ mpo na lisumu na ye.+14 “‘Mpe soki mopaya afandi mopaya elongo na bino, ye mpe asengeli kobongisa mbeka ya elekeli mpo na Yehova.+ Na kolanda mobeko ya elekeli mpe na kolanda ndenge oyo basalaka yango, ndenge wana nde akosala.+ Mobeko ekozala kaka moko mpo na bino, mpo na moto oyo afandi mopaya mpe mpo na mwana-mboka ya mokili yango.’”+15 Sikoyo na mokolo oyo tabernakle+ etɛlɛmisamaki, lipata ezipaki tabernakle ya hema ya Litatoli,+ kasi na mpokwa, eloko oyo emonanaki lokola mɔtɔ+ ezalaki kaka likoló ya tabernakle tii na ntɔngɔ.16 Ntango nyonso ezalaki kosalema ndenge wana: Lipata ezalaki kozipa yango na moi, mpe ezalaki komonana lokola mɔtɔ na butu.+17 Mpe ntango nyonso oyo lipata ezalaki komata, elongwe likoló ya hema, na mbala moko bana ya Yisraele bazalaki kolongwa mpe kolanda na nsima,+ mpe na esika oyo lipata ezalaki kokende kofanda, esika wana nde bana ya Yisraele bazalaki kotya kaa.+18 Na etinda ya Yehova, bana ya Yisraele bazalaki kolongwa, mpe na etinda ya Yehova, bazalaki kotya kaa.+ Mikolo nyonso oyo lipata ezalaki kofanda likoló ya tabernakle, bazalaki kotikala kaka na kaa.19 Mpe ntango lipata ezalaki koumela mikolo mingi likoló ya tabernakle, bana ya Yisraele mpe bazalaki kokokisa mokumba na bango epai ya Yehova, bazalaki kolongwa te.+20 Mpe ntango mosusu, lipata ezalaki koumela kaka mikolo moke likoló ya tabernakle. Na etinda+ ya Yehova, bazalaki kotikala na kaa, mpe na etinda ya Yehova, bazalaki kolongwa.21 Mpe ntango mosusu, lipata+ ezalaki kotikala banda na mpokwa tii na ntɔngɔ; mpe lipata ezalaki komata na ntɔngɔ, mpe bango bazalaki kolongwa. Ezala na moi to na butu, soki lipata emati, bango mpe bazalaki kolongwa.+22 Ezala lipata eumeli likoló ya tabernakle, efandi likoló na yango mikolo mibale to sanza moko to mikolo mingi koleka, bana ya Yisraele bazalaki kotikala kaka na kaa mpe bazalaki kolongwa te, kasi ntango emati, bazalaki kolongwa.+23 Na etinda ya Yehova, bazalaki kotya kaa, mpe na etinda ya Yehova, bazalaki kolongwa. Bazalaki kokokisa mokumba+ na bango epai ya Yehova na kolanda etinda oyo Yehova apesaki na nzela ya Moize.+


text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
Luka 7:1-50
7 Ntango asilisaki koloba maloba na ye nyonso na matoi ya bato, akɔtaki na Kapernaume.+2 Nzokande moombo ya mokonzi moko ya basoda, oyo mokonzi yango alingaki mingi, abɛlaki mpe akómaki pene na kokufa.+3 Ntango ayokaki nsango ya Yesu, atindelaki ye mikóló ya Bayuda básɛnga ye aya kobikisa moombo na ye na likama.4 Bongo baoyo bayaki epai ya Yesu babandaki kobondela ye na etingya mpe koloba: “Ebongi osalela ye likambo yango,5 mpo alingaka ekólo na biso+ mpe ye nde moto atongelaki biso sinagoga.”6 Bongo Yesu asimbaki nzela akei elongo na bango. Kasi ntango akómaki pene na ndako, mokonzi yango ya basoda atindi baninga báloba na ye ete: “Tata, komitungisa te, mpo ngai nabongi te kokɔtisa yo na ndako na ngai.+7 Yango wana namimonaki ete nabongi te mpo na koya epai na yo. Kasi lobá se liloba, bongo mosaleli na ngai abika.8 Mpo ngai mpe nazali na bakonzi likoló na ngai, nazali na basoda na nse na ngai, mpe nalobaka na oyo: ‘Kende!’ mpe akendeke, mpe na mosusu: ‘Yaká!’ mpe ayaka, mpe na moombo na ngai: ‘Salá boye!’ mpe asalaka yango.”+9 Bongo ntango Yesu ayokaki makambo yango akamwaki mingi mpo na ye, mpe abalukaki epai ya ebele ya bato oyo bazalaki kolanda ye mpe alobaki ete: “Nazali koyebisa bino ete: Namoná naino kondima ya monene boye te ata na Yisraele.”+10 Mpe ntango baoyo batindamaki bazongaki na ndako, bakutaki moombo yango nzoto kolɔngɔnɔ.+11 Mwa moke na nsima na yango akendaki na engumba oyo babengi Naine, mpe bayekoli na ye ná ebele mpenza ya bato bazalaki kokende nzela moko na ye.12 Ntango akómaki pene na porte ya engumba, talá! bazalaki komema mokufi+ moko na libándá, mwana se moko+ oyo mama na ye abotaki. Lisusu, mama yango azalaki mwasi oyo mobali akufá. Ebele mpenza ya bato oyo bautaki na engumba bazalaki mpe elongo na ye.13 Mpe ntango Nkolo amonaki ye, ayokelaki ye mawa,+ mpe alobaki na ye ete: “Tiká kolela.”+14 Bongo apusanaki mpe asimbaki mbeto ya ebembe, mpe bato oyo bazalaki komema batɛlɛmaki, mpe alobaki ete: “Elenge mobali, nalobi na yo: Tɛlɛmá!”+15 Mpe mokufi afandaki mpe abandaki koloba, mpe apesaki ye mama na ye.+16 Mpe bango nyonso babangaki,+ mpe babandaki kokumisa Nzambe mpe koloba ete: “Mosakoli+ monene abimi na kati na biso,” mpe, “Nzambe atyeli bato na ye likebi.”+17 Mpe nsango na ye epalanganaki na Yudea mobimba mpe na bisika nyonso ya zingazinga.18 Nzokande bayekoli ya Yoane bayebisaki ye makambo nyonso wana.+19 Bongo Yoane abengaki bayekoli mibale na kati ya bayekoli na ye mpe atindaki bango epai ya Nkolo mpo na kotuna ete: “Yo ozali Moto oyo azali koya to tosengeli nde kozela mosusu?”+20 Ntango bakómaki epai na ye mibali yango balobaki ete: “Yoane Mobatisi atindi biso epai na yo mpo tótuna: ‘Yo ozali Moto oyo azali koya to tosengeli nde kozela moto mosusu?’”21 Na ngonga yango abikisaki bato mingi oyo bazalaki na bamaladi+ mpe na bampasi ya makasi mpe na bilimo mabe, mpe asalaki ete bato mingi oyo bakufá miso bákoka komona.22 Bongo azongiselaki bayekoli yango mibale ete: “Bókende+ koyebisa Yoane oyo bomoni mpe oyo boyoki: bato oyo bakufá miso+ bazali komona, batɛngumi bazali kotambola, bato ya maba bazali kopɛtolama mpe bato oyo bakufá matoi bazali koyoka, bakufi bazali kolamuka, nsango malamu ezali koyebisama epai ya babola.+23 Mpe esengo na moto oyo abɛti libaku mpo na ngai te.”+24 Ntango bamemi-nsango ya Yoane bakendaki, abandaki koloba na ebele ya bato yango na oyo etali Yoane ete: “Bobimaki kotala nini na esobe? Mongendu oyo mopɛpɛ ezali kobɛtabɛta?+25 Bongo bobimaki kotala nini? Moto moko oyo alati bilamba ya likoló ya pɛtɛpɛtɛ?+ Te, baoyo balataka bilamba ya kitoko mpe bazali na bomɛngo bazalaka na bandako ya bakonzi.+26 Bongo bobimaki mpenza kotala nini? Mosakoli?+ Ya solo, nazali koyebisa bino, aleki mosakoli mosika.+27 Mpo na ye nde ekomamá ete: ‘Talá! Nazali kotinda momemi-nsango na ngai liboso na yo,+ mpe akobongisa nzela na yo liboso na yo.’+28 Nazali koyebisa bino ete: Na bato nyonso oyo basi babotá, moto oyo aleki Yoane azali te;+ kasi moto oyo aleki moke na bokonzi ya Nzambe aleki ye.”+29 (Mpe ntango bato nyonso ná bakɔngɔli-mpako bayokaki bongo, batángaki Nzambe moyengebene+ mpe bazwaki batisimo ya Yoane.+30 Kasi Bafarisai mpe baoyo bayebaki Mibeko malamumalamu batyolaki toli+ oyo Nzambe apesaki bango, Yoane abatisaki bango te.)31 “Sikoyo nakokokanisa libota oyo na nani, mpe bazali lokola banani?+32 Bazali lokola bana mike oyo bafandi na zando mpe bazali kobelelana mpe koloba ete, ‘Tobɛtɛlaki bino piololo, kasi bobinaki te; togangaki na kolela, kasi bolelaki te.’+33 Ndenge moko mpe, Yoane Mobatisi ayaki, azali kolya mampa te mpe komɛla vinyo te, kasi bino bolobi: ‘Azali na demo.’+34 Mwana ya moto ayei azali kolya mpe komɛla, kasi bino bolobi ete: ‘Talá! Moto oyo amipesá na kolunda mpe na komɛla vinyo, moninga ya bakɔngɔli-mpako mpe ya basumuki!’+35 Atako bongo, bwanya+ ya moto emonanaka na makambo ya boyengebene oyo asalaka.”+36 Sikoyo Mofarisai moko azalaki kosɛnga ye aya kolya epai na ye. Bongo akɔtaki na ndako+ ya Mofarisai yango mpe afandaki na mesa.37 Mpe talá! mwasi moko oyo ayebanaki na engumba wana ete azali mosumuki ayokaki ete ye afandaki mpo na kolya na ndako ya Mofarisai yango, mpe ayaki na molangi*+ ya mafuta ya nsolo kitoko,38 mpe amityaki na nsima na makolo na ye, alelaki mpe abandaki kopɔlisa makolo na ye na mpisoli na ye mpe azalaki kopangwisa yango na nsuki ya motó na ye. Lisusu, azalaki kopwɛpwa makolo na ye na boboto mpe kopakola yango mafuta wana ya nsolo kitoko.39 Ntango Mofarisai oyo abengisaki ye amonaki bongo alobaki na motema na ye ete: “Soki moto oyo azalaka mpenza mosakoli,+ mbɛlɛ ayebi mwasi oyo azali kosimba ye mpe bizaleli na ye, mbɛlɛ ayebi ete azali mosumuki.”+40 Kasi Yesu azongiselaki ye ete: “Simo, nazali na mwa likambo ya koloba na yo.” Ye alobaki ete: “Moteyi, lobá yango!”41 “Bato mibale bazalaki na nyongo ya modefisi moko boye; moko azalaki na nyongo ya denari+ nkama mitano (500), kasi mosusu ya ntuku mitano (50).42 Lokola bazalaki na eloko ya kozongisa te, alimbisaki+ bango nyonso mibale na motema moko. Sikoyo, nani na kati na bango akolinga ye mingi koleka?”43 Simo azongisaki ete: “Nakanisi ezali moto oyo ye alimbisaki nyongo ya monene koleka na motema moko.” Alobaki na ye ete: “Okati likambo yango malamu.”44 Bongo atalaki mwasi yango mpe alobaki na Simo ete: “Omoni mwasi oyo? Nakɔti na ndako na yo; opesi ngai mai+ ya kosukola makolo na ngai te. Kasi mwasi oyo apɔlisi makolo na ngai na mpisoli na ye mpe apangwisi yango na nsuki na ye.45 Opesi ngai lipwɛpwɛ te;+ kasi mwasi oyo, banda ngonga oyo nakɔtaki awa, atiki te kopwɛpwa makolo na ngai na boboto.46 Yo opakoli motó na ngai mafuta te;+ kasi mwasi oyo apakoli makolo na ngai mafuta ya nsolo kitoko.47 Yango wana, nazali koyebisa yo, masumu na ye, atako ezali mingi mpenza, elimbisami,+ mpo alingaki mingi; kasi moto oyo balimbisi moke, alingaka moke.”48 Yango wana, alobaki na ye ete: “Masumu na yo elimbisami.”+49 Bongo baoyo bafandaki na mesa elongo na ye babandaki koloba na mitema na bango ete: “Moto oyo azali nani mpo alimbisa ata masumu?”+50 Kasi alobaki na mwasi yango ete: “Kondima na yo ebikisi yo;+ kende na kimya.”+
Maloba na nse
^ Lil., “molangi ya albatre.” Ezalaki molangi ya moke oyo liboso esalemaki na mabanga oyo bazalaki kozwa pene na mboka Alabastron, na Ezipito.